hotchpotch/miracl-hf-unified huggingface dataset:
ฟุจิวะระ โนะ องชิ
ฟุจิวะระ โนะ องชิ ( ; 1428 – 9 กุมภาพันธ์ 1497) จักรพรรดินีแห่งญี่ปุ่นโดยเป็นจักรพรรดินีหรือชูงูใน จักรพรรดิไดโงะ จักรพรรดิองค์ที่ 60 รวมถึงเป็นพระราชมารดาในจักรพรรดิถึง 2 พระองค์คือ จักรพรรดิซุซะกุ จักรพรรดิองค์ที่ 61 และ จักรพรรดิมุระกะมิ จักรพรรดิองค์ที่ 62
ใน พ.ศ. 1466 ภายหลังจากที่จักรพรรดิไดโงะขึ้นสืบราชบัลลังก์ก็ได้สถาปนาพระสนมองชิขึ้นเป็นจักรพรรดินีกระทั่งถึง พ.ศ. 1474 เมื่อจักรพรรดิซุซะกุขึ้นสืบราชบัลลังก์ต่อจากจักรพรรดิไดโงะพระราชบิดาก็ได้เฉลิมพระยศอดีตจักรพรรดินีองชิพระราชมารดาขึ้นเป็น โคไตโง หรือพระราชชนนี
ภายหลังจากที่จักรพรรดิมุระกะมิพระโอรสอีกองค์ขึ้นสืบราชบัลลังก์ต่อจากจักรพรรดิซุซะกุผู้เป็นพระเชษฐาใน พ.ศ. 1489 ก็ได้เฉลิมพระยศพระราชชนนีองชิผู้เป็นพระราชมารดาขึ้นเป็น ไทโคไทโง หรือสมเด็จพระอัยยิกาเจ้า
บราเธอร์ฮูดออฟอีวิล
บราเธอร์ฮูดออฟอีวิล () เป็นทีมตัวร้ายจากดีซีคอมิกส์ ซึ่งเป็นศัตรูกับดูมแพโทรลและทีนไททันส์
ดาราเดลี่ เดอะ เกรท อวอร์ดส์ ครั้งที่ 5
ดาราเดลี่ เดอะ เกรท อวอร์ดส์ ครั้งที่ 5 (อังกฤษ: Daradaily The Great Awards 2015) เป็นงานประกาศผลรางวัลบันเทิงที่จัดโดยหนังสือพิมพ์ดาราเดลี่ จัดขึ้นเมื่อวันที่ 3 มีนาคม 2559 ณ โรงละครอักษรา คิง เพาเวอร์ เพื่อเฉลิมฉลองกับการก้าวเข้าสู่ปีที่ 11 ของหนังสือพิมพ์ดาราเดลี่ ดังนั้นจึงได้มีการมอบรางวัลให้กับบุคคลากรในวงการบันเทิง ไม่ว่าจะเป็นผู้ผลิต ผู้สร้างสรรค์ผลงาน ศิลปิน ดารา นักร้อง ที่มีผลงานยอมเยี่ยม โดดเด่น เปรียบเสมือนเพชรเม็ดงามแห่งวงการประจำปี พ.ศ. 2558 โดยจะคัดเลือกผู้สมควรได้รับการเสนอชื่อเข้าชิง แล้วให้ผู้อ่านเป็นผู้ตัดสินว่าใครสมควรได้รับรางวัลโดยการโหวตผ่านทางหนังสือพิมพ์ดาราเดลี่ และเว็บไซต์ดาราเดลี่ บุคคลากรท่านใดได้รับคะแนนเสียงมากที่สุดก็จะได้รางวัลไปครอง 
นอกจากนี้ ปีนี้เป็นปีแรกที่ได้เปลี่ยนถ้วยรางวัลเป็นรูปแบบใหม่ ซึ่งถ้วยรางวัลรูปแบบใหม่นี้มีชื่อว่า นาฏยลีลาแห่งความรัก สร้างสรรค์ผลงานโดย นนทิวรรธน์ จันทนะผะลิน ศิลปินแห่งชาติสาขาทัศนศิลป์ (วิจิตรศิลป์) สาขาย่อยประติมากรรม โดยมีแนวคิดการสรา้งสรรค์มาจากความรักความผูกพันของมนุษย์ และทั้งสองสิ่งนี้เป็นจุดเริ่มต้นให้วงการบันเทิงขับเคลื่อนไปได้
มีรางวัลทั้งหมด 23 รางวัล ดังต่อไปนี้ (ผู้ชนะจะพิมพ์ด้วยตัวหนา)
ปวรพัฒน์ จารุศักดิ์วีรกุล
ชื่อจริง ปวรพัฒน์ จารุศักดิ์วีรกุล ชื่อเล่น วิคเตอร์ เกิดเมื่อวันที่ 19 พฤษภาคม พ.ศ. 2540 อายุ 20 ปี ผลงานที่เป็นที่รู้จักจากละครเรื่อง "Gossip Girl Thailand" (แดน ชนะเสรีย์ – พระเอก) "เชลยศักดิ์ " (อานนท์) " ไต้ฝุ่นสุดซ่า สายฟ้าจอมกวน" (ฝุ่น-พระเอก) "บาปบริสุทธิ์ " ( พรเทพ ) "มรสุมสวาท" ( มานพ )"เมียหลวง" (ยุทธการ)
ปวรพัฒน์ จารุศักดิ์วีรกุล ชื่อเล่น วิคเตอร์ เกิดเมื่อวันที่ 19 พฤษภาคม พ.ศ. 2540 อายุ 20 ปี มีพี่น้อง 2 คน โดยเขาเป็นลูกคนที่ 1 และมีน้องชาย 1 คน ชื่อน้องต้นกล้า จบการศึกษาระดับประถมศึกษาจากโรงเรียนแม่พระฟาติมา มัธยมศึกษาตอนต้นถึงตอนปลายจากโรงเรียนอุดมศึกษา ทาวน์อินทาวน์ และกำลังศึกษาระดับปริญญาตรี คณะนิเทศศาสตร์ สาขาภาพยนตร์และวิดีทัศน์ มหาวิทยาลัยรังสิต เป็นคนกรุงเทพโดยกำเนิด
เข้าวงการ ตอนอายุ 7 ขวบ โดยแคนดี้โมเดลริ่ง จากการถ่ายโฆษณา เช่น ไมโล และเข้าสู่วงการละครโดยการชักนำของบริษัทกันตนา ผลงานที่เป็นที่รู้จักจากละครเรื่อง Gossip Girl Thailand (แดน ชนะเสรีย์ – พระเอก) เชลยศักดิ์ (อานนท์) ไต้ฝุ่นสุดซ่า สายฟ้าจอมกวน (ฝุ่น-พระเอก) บาปบริสุทธิ์ ( พรเทพ ) มรสุมสวาท ( มานพ )'เมียหลวง"(ยุทธการ)"
เหรียญชัย สีหะวงษ์
เหรียญชัย สีหะวงษ์ เป็นนักกรีฑาจากจังหวัดสมุทรปราการ ซึ่งเป็นนักวิ่งลมกรดทีมชาติไทย เจ้าของสถิติประเทศไทยในการแข่งขันวิ่ง 100 เมตรชาย ใช้เวลา 10.23 วินาที ในการแข่งขันเอเชียนเกมส์ 1998, สถิติประเทศไทยในการแข่งขันวิ่ง 200 เมตรชาย โดยใช้เวลา 20.18 วินาที ในการแข่งขันซีเกมส์ 1999 และการแข่งขันวิ่งผลัด 4x200 เมตร โดยใช้เวลา 1.22.66 ที่ประเทศฟิลิปปินส์ และหลังจากที่ประกาศอำลาลู่แล้วก็ได้มาเป็นโค้ชให้กับนักวิ่งทีมชาติไทยต่อ
ชื่อเล่น เหรียญ เกิดวันที่ 24 มีนาคม พ.ศ. 2519 บิดาชื่อนายอุดร สีหะวงษ์ มารดาชื่อไสว สีหะวงษ์ เป็นชาวจังหวัดสมุทรปราการ ปัจจุบันเป็นเจ้าของสถิติประเทศไทยในการแข่งขันวิ่ง 100 เมตรชาย และ 200 เมตร ชาย
เข้ารับการศึกษาชั้นมัธยมศึกษาที่โรงเรียนสมุทรปราการ
กีฬาบิลเลียดในกีฬาแห่งชาติ ครั้งที่ 45
กีฬาบิลเลียดในกีฬาแห่งชาติ ครั้งที่ 45 จัดแข่งขันที่สมาคมแต้จิ๋ว หาดใหญ่ อำเภอหาดใหญ่ จังหวัดสงขลา กำหนดแข่งขันระหว่างวันที่ 20 ถึง 22 มิถุนายน พ.ศ. 2560 มีการชิงชัยทั้งหมด 2 เหรียญทอง
กีฬาขี่ม้าในกีฬาแห่งชาติ ครั้งที่ 45
กีฬาขี่ม้าในกีฬาแห่งชาติ ครั้งที่ 45 จัดแข่งขันที่โรงเรียนอบจ.สงขลาพิทยานุสรณ์ อำเภอเมืองสงขลา จังหวัดสงขลา กำหนดแข่งขันระหว่างวันที่ 21 ถึง 22 มิถุนายน พ.ศ. 2560 มีการชิงชัยทั้งหมด 4 เหรียญทอง
โรงเรียนพูลเจริญวิทยาคม
โรงเรียนพูลเจริญวิทยาคม (, อักษรย่อ: พ.ว.) เป็นโรงเรียนรัฐบาล ในสำนักงานคณะกรรมการการศึกษาขั้นพื้นฐาน ตั้งอยู่บริเวณถนนเทพรัตน กิโลเมตรที่ 16 หมู่ที่1 บ้านบางโฉลง ตำบลบางโฉลง อำเภอบางพลี จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลาย
ก่อตั้งขึ้นเมื่อวันที่ 7 เมษายน 2514 ตั้งขึ้นในที่ดินของนางจาด พูลเจริญ ซึ่งได้มอบที่ดินให้กรมสามัญศึกษาจำนวน18ไร่2งาน78 ตารางวา และต่อมาได้มอบให้อีก17ไร่3งาน7ตารางวา รวมเป็นเนื้อที่36 ไร่1งาน 85ตารางวา
โดยเปิดทำการสอนวันแรก เมื่อวันที่ 17 พฤษภาคม 2514 มีนายประยูร สระน้ำ ดำรงตำแหน่งครูใหญ่
เจ้าชายไอโมน ดยุกที่ 4 แห่งโอสตา
เจ้าชายไอโมน ดยุกที่ 4 แห่งโอสตา () เป็นพระโอรสใน เจ้าชายแอลมานุแอล ดยุกแห่งโอสตา และ เจ้าหญิงเฮเลนาแห่งออเลล็อง ทรงอภิเษกสมรสกับ เจ้าหญิงไอรีน ดัชเชสแห่งโอสตา ทรงเป็นพระราชชามาดา ใน สมเด็จพระราชาธิบดีคอนสแตนตินที่ 1 แห่งกรีซ กับ เจ้าหญิงโซเฟียแห่งปรัสเซีย หลังจากพระบิดาของพระองค์สิ้นพระชนม์ พระองค์จึงสืบพระอิสริยยศเป็น ดยุกที่ 4 แห่งโอสตา ทรงมีพระโอรสเพียงพระองค์เดียวคือ เจ้าชายอะเมเดโอ ดยุกที่ 5 แห่งโอสตา ทรงเป็นพระอัยกา(ปู่) ใน เจ้าชายไอโมน ดยุกแห่งอาพูเลีย
บาคะรา
บาคะรา () เป็นหนึ่งในเกมที่เก่าแก่ที่สุดและเป็นที่นิยมมากที่สุดในกาสิโนทั่วทุกมุมโลก เป็นที่นิยมอย่างมากในหมู่ลูกกลิ้งสูงและนักพนันชาวเอเชีย ในมาเก๊า บาคะราเป็นที่โดดเด่นมาก แม้ว่าเกมนี้ดูเหมือนจริงจังและสง่างาม แต่ก็เป็นเรื่องง่ายเหมือนการพนันที่พลิกเหรียญ
ฟุจิวะระ โนะ เซ็งชิ
ฟุจิวะระ โนะ เซ็งชิ ( ; 1505 – 7 กุมภาพันธ์ 1545) หรือ ฮิงะชิซังโจ-อิง พระสนมแห่งจักรพรรดิญี่ปุ่นโดยเป็นพระสนมใน จักรพรรดิเอ็งยู จักรพรรดิองค์ที่ 64 เป็นพระราชมารดาใน จักรพรรดิอิชิโจ จักรพรรดิองค์ที่ 66 และเป็นพระอัยยิกา (ย่า) ใน จักรพรรดิโกะ-อิชิโจ จักรพรรดิองค์ที่ 68 และ จักรพรรดิโกะ-ซุซะกุ จักรพรรดิองค์ที่ 69
เคอัง
เคอัง () ศักราชของญี่ปุ่น ซึ่งมาหลังปี โชโฮ และมาก่อนปี โจโอ โดยอยู่ในช่วง เมษายน พ.ศ. 2191 – ตุลาคม พ.ศ. 2195 ตรงกับรัชสมัย จักรพรรดิโกะ-โคเมียว จักรพรรดิองค์ที่ 110
ศักราชของญี่ปุ่น
ศักราชของญี่ปุ่น หรือ เน็งโก () หรือ เก็งโก () หรือ รัชศก คือ การเรียกช่วงปีในรัชกาลของจักรพรรดิญี่ปุ่นแต่ละพระองค์ ปรากฏหลักฐานว่ามีการใช้ครั้งแรกในรัชสมัยจักรพรรดิโคโตะกุ จักรพรรดิองค์ที่ 36 สืบเนื่องมาจนถึงปัจจุบัน
ในอดีต รัชกาลจักรพรรดิพระองค์หนึ่งมักมีเน็งโกมากกว่าหนึ่งเน็งโก กระทั่งถึงรัชสมัยสมเด็จพระจักรพรรดิเมจิ จักรพรรดิองค์ที่ 122 พระองค์ทรงเป็นจักรพรรดิพระองค์แรกที่ใช้รัชศกเดียวตลอดรัชสมัยซึ่งเป็นธรรมเนียมที่ใช้สืบต่อมาจนถึงปัจจุบัน
การใช้เก็งโก มีต้นกำเนิดจากราชสำนักจีน และมีการใช้แยกต่างหากกันทั้งในเกาหลีและเวียดนาม
เก็งโกปัจจุบันคือ "เฮเซ" (平成) เริ่มต้นเมื่อวันที่ 8 สิงหาคม พ.ศ. 2532 ภายหลังการสวรรคตของสมเด็จพระจักรพรรดิโชวะ และสมเด็จพระจักรพรรดิอะกิฮิโตะขึ้นครองราชย์
เจ้าหญิงอะกิโกะ เจ้าอะซะ
เจ้าหญิงอะกิโกะ เจ้าอะซะ ( ; 4 เมษายน 2183 – 12 กันยายน 2219) เจ้าหญิงแห่งราชวงศ์ญี่ปุ่นเป็นพระธิดาใน เจ้าชายซะดะกิโยะ ประมุขแห่งราชสกุล ฟุชิมิ โนะ มิยะ องค์ที่ 10 และเป็น มิได หรือภรรยาเอกใน โทะกุงะวะ อิเอะสึนะ โชกุนลำดับที่ 4 แห่ง รัฐบาลโชกุนโทะกุงะวะ
สันนิบาตนักเรียนชาติสังคมนิยมเยอรมัน
สันนิบาตนักเรียนชาติสังคมนิยมเยอรมัน (German: "Nationalsozialistischer Deutscher Studentenbund", ย่อคำว่า NSDStB)ถูกก่อตั้งขึ่นในปี ค.ศ. 1926 โดยเป็นส่วนหนึ่งของพรรคนาซีโดยมีภารกิจในการรวบรวมการศึกษาระดับมหาวิทยาลัยและวิชาการชีวิตในกรอบแนวคิวมุมมองของชาติสังคมนิยม.ความเป็นระเบียบ(เช่นเดียวกับแผนกอื่นๆในพรรคนาซี)อย่างเคร่งครัดในความสอดคล้องกับ Führerprinzip (หรือ "หลักการผู้นำ")รวมถึงหลักการของ Machtdistanz (หรือ"มิติความแตกต่างในเรื่องของอำนาจ"-power distance). NSDStB เป็นที่อยู่ของสมาชิกที่เรียกว่า Kameradschaftshäusern("บ้านครู")และ(ตั้งแต่ ปี ค.ศ. 1930) สมาชิกได้สวมเสื้อสีน้ำตาลแบบคลาสสิกและติดตราสัญลักษณ์สวัสติกะที่โดดเด่น.
หลังความพ่ายแพ้ของเยอรมันในสงครามโลกครั้งที่สอง,พรรคนาซีรวมไปถึงหน่วยงานและองค์กรในสังกัดได้ถูกประกาศว่า "เป็นองค์กรอาชญากรรม"และถูกสั่งห้ามโดยสภาควบคุมฝ่ายสัมพันธมิตรในวันที่ 10 กันยายน ปี ค.ศ. 1945.
เก็มปุกุ
เก็มปุกุ () หรือ พิธีฉลองการเจริญวัย พิธีโบราณของญี่ปุ่นที่ถูกจัดขึ้นเพื่อแสดงถึงการเติบโตเป็นผู้ใหญ่ซึ่งพิธีนี้เป็นพิธีที่รับมาจากเมืองจีนในสมัย ราชวงศ์ถัง โดยต้องย้อนไปถึง ยุคนะระ (1253 – 1337)
เมื่อการประกอบพิธีเก็มปุกุเสร็จสิ้นลงก็จะมีการมอบชื่อใหม่ให้กับผู้รับการประกอบพิธีซึ่งปัจจุบันพิธีเก็มปุกุแบบโบราณได้ถูกยกเลิกไปโดยได้มีการจัดงานที่เรียกว่า เซจิงชิกิ ขึ้นมาแทน
ฟุจิวะระ โนะ อิชิ (จักรพรรดิคะเมะยะมะ)
ฟุจิวะระ โนะ อิชิ ( ; 1805 – 9 กุมภาพันธ์ 1839) พระสนมแห่งญี่ปุ่นโดยเป็นพระสนมหรือเนียวโงใน จักรพรรดิคะเมะยะมะ จักรพรรดิองค์ที่ 90
พระครูศรีฉฬังคสังวร (เริ่ม ปรโม)
พระครูศรีฉฬังคสังวร (เริ่ม ปรโม) หรือที่รู้จักกันดีในนาม หลวงพ่อเริ่ม ปรโม อดีตเจ้าอาวาสวัดจุกกะเฌอ ต.บึง อ.ศรีราชา จ.ชลบุรี ท่านเป็นพระเกจิอาจรย์ที่มีชื่อเสียงรูปหนึ่งแห่งภาคตะวันออกชายฝั่งทะเล และเป็นที่เคารพศรัทธาของศิษยานุศิษย์ และพุทธศาสนิกชนชาวชลบุรี และจังหวัดใกล้เคียง ทั้งด้านวัตรปฏิปทา และพุทธาคม โดยเฉพาะทางด้านวัตถุมงคลที่ท่านได้จัดสร้างและปลุกเสก ล้วนได้รับความนิยมจากนักสะสมพระเครื่องและผู้นำไปบูชาต่างเกิดประสบการณ์ต่างๆ มากมาย
หลวงพ่อเริ่ม ท่านมีนามเดิมว่า เริ่ม นามสกุล เฉียงเอก ท่านเกิดเมื่อวันศุกร์ ขึ้น 6 ค่ำ เดือน 8 ปีมะเส็ง ตรงกับวันที่ 7 กรกฎาคม พ.ศ. 2448 ณ บ้านเลขที่ 26 ต.บึง อ.ศรีราชา จ.ชลบุรี โยมบิดาชื่อ มิ่ง เฉียงเอก มารดาชื่อ เลี่ยม เฉียงเอก
มีพี่น้องร่วมบิดามารดา 11 คน คือ
เมื่ออายุครบ 20 ปี ท่านจึงได้บรรพชาอุปสมบทเป็นพระภิกษุ ณ พัทธสีมาวัดแหลมฉบัง ต.ทุ่งศุขลา (ปัจจุบันคือ ต.ทุ่งสุขลา) อ.ศรีราชา จ.ชลบุรี โดยมี 
ได้รับฉายาทางธรรมว่า " ปรโม "
เมืออุปสมบทแล้วท่านได้มาจำพรรษาอยู่ที่วัดจุกกะเฌอ ซึ่งมีพระอธิการขันธ์ เป็นเจ้าอาวาส เหตุที่ท่านไม่ได้บวชที่วัดจุกกะเฌอ เพราะสมัยนั้นที่วัดจุกกะเฌอยังไม่มีพระอุโบสถ เมื่อมาอยู่ที่วัดจุกกะเฌอท่านได้ศึกษาพระธรรมวินัย ปฏิบัติดีปฏิบัติชอบ จนชาวบ้านเคารพเสือมใสและศรัทธาในตัวท่าน
หลังจากที่ท่านบวชได้เพียง 6 พรรษา หลวงขันธ์ เจ้าอาวาสได้มรณภาพลง ชาวบ้านจุกกะเฌอ จึงได้นิมนต์ให้ท่านรับตำแหน่งเจ้าอาวาสสืบต่อ และในปีต่อมาท่านก็ได้รับแต่งตั้งให้เป็นเจ้าคณะตำบลทั้งๆ ที่ท่านยังไม่ได้รับแต่งตั้งเป็นพระครู นับว่าท่านเป็นผู้มีความสามารถ และเป็นนักปกครองที่ดี
ในด้านพุทธาคมหลวงพ่อเริ่ม ท่านมีความสนใจมาตั้งแต่ก่อนอุปสมบท มีพระอาจารย์เก่งๆ มีชื่อเสียงอยู่ที่ใด ท่านก็จะดั้นด้นเดินทางไปกราบ ขอศึกษาเล่าเรียนด้วย อาทิเช่น หลวงพ่ออ่ำ หนองกระบอก ระยอง , หลวงพ่ออี๋ วัดสัตหีบ , หลวงพ่อสาย วัดหนองเกตุน้อย , หลวงปู่เทียน วัดโบสถ์ ปทุมธานี , หลวงพ่ออ่อง วัดหนองรี ชลบุรี , หลวงพ่อผุย วัดหน้าพระธาตุ ชลบุรี , พระวิสุทธิสมาจาร (เจ้าคุณศรี) วัดอ่างศิลา ชลบุรี , สมเด็จพระสังฆราช (อยู่ ญาโณทัย) วัดสระเกศ กรุงเทพฯ , ครูกะเหรี่ยง (ฆราวาส) , หมอแก้ว ฉิมพลี
ในบันปลายชีวิต หลวงพ่อเริ่ม ท่านเริ่มอาพาธด้วยโรคถุงลมโป่งพอง จึงกลับมาพักฟื้นอยู่ที่วัดจุกกะเฌอ จนปี พ.ศ. 2536 ท่านมีสุขภาพดีขึ้นสามารถออกปฏิบัติศาสนกิจ และรับนิมนต์ไปในงานพุทธาภิเษกต่างๆ ได้ หลวงพ่อเริ่ม มรณภาพลงด้วยอาการสงบ ในวันที่ 19 กรกฎาคม พ.ศ. 2538 รวมสิริอายุได้ 90 ปี 12 วัน พรรษาที่ 70
โทอิง อิงชิ
โทอิง อิงชิ ( ; 1789 – 1 ตุลาคม 1872) นางกำนัลใน จักรพรรดิโกะ-ฟุกะกุซะ จักรพรรดิองค์ที่ 89 และเป็นพระราชมารดาใน จักรพรรดิฟุชิมิ จักรพรรดิองค์ที่ 92
ลีกออฟอัสแซสซินส์
ลีกออฟอัสแซสซินส์ ( "สมาพันธ์นักฆ่า") หรือยังรู้จักในชื่อลีกออฟชาโดวส์ ( "สมาพันธ์แห่งเงา") และในชื่อโซไซตี้ออฟชาโดวส์ ( "พันธมิตรแห่งเงา") เป็นกลุ่มตัวร้ายในการ์ตูนเรื่องแบทแมน โดยเป็นกลุ่มนักฆ่าที่ทำงานให้กับราส์ อัล กูล
โมะโตะโกะ โฮะริกะวะ
โมะโตะโกะ โฮะริกะวะ ( ; 1812 – 10 ตุลาคม 1898) นางสนองพระโอษฐ์ใน จักรพรรดิโกะ-อุดะ จักรพรรดิองค์ที่ 91 และเป็นพระราชมารดาใน จักรพรรดิโกะ-นิโจ จักรพรรดิองค์ที่ 94
ฟีฟ่าคอนเฟเดอเรชันส์คัพ 2017 รอบแพ้คัดออก
รอบแพ้คัดออกของ ฟีฟ่าคอนเฟเดอเรชันส์คัพ 2017 จะเริ่มต้นขึ้นในวันที่ 28 มิถุนายนกับรอบรองชนะเลิศ, และจะมีบทสรุปในวันที่ 2 กรกฎาคม พ.ศ. 2560 กับ นัดชิงชนะเลิศ ที่ สนามกีฬาเครสตอฟสกี ใน เซนต์ปีเตอร์สเบิร์ก. สองทีมที่ดีที่สุดจากแต่ละกลุ่มจะได้ผ่านเข้าสู่รอบแพ้คัดออกเพื่อที่จะเข้าร่วมทัวร์นาเมนต์ในรูปแบบตกรอบนัดเดียวรู้ผล. นัดชิงอันดับที่สามรวมอยู่ด้วย, และลงเล่นระหว่างสองทีมที่พ่ายแพ้ของรอบรองชนะเลิศ.
"เวลาทั้งหมดเป็น เวลามอสโก ()."
แคตนิส เอฟเวอร์ดีน
แคตนิส เอฟเวอร์ดีน เป็นตัวละครหลักจากไตรภาคเกมล่าชีวิต ของซูซาน คอลลินส์ เธออาศัยอยู่กับครอบครัวที่ประกอบด้วยแม่และน้องสาวในเขต 12 ซึ่งเป็นเขตที่ยังชีพด้วยทำเหมืองถ่านหินและมีความยากจนมากที่สุดในประเทศพาเน็ม ประเทศสมมติที่เกิดขึ้นภายหลังการล่มสลายของอารยธรรม มีแคปิตอลเป็นศูนย์กลางการปกครองเหนือทุกสิ่ง ในหนังสือเล่มแรกของชุดนวนิยาย แคตนิสได้อาสาเข้าแข่งขันเกมล่าชีวิตแทนที่พริมโรส น้องสาวของเธอ เกมล่าชีวิตนั้นคือการแข่งขันที่จัดขึ้นโดยแคปิตอลที่บังคับให้เขตปกครองทั้ง 12 เขตส่งบรรณาการเด็กเพศชายหญิงมาเข้าแข่งขันที่มีการถ่ายทอดสดและให้เหล่าบรรณาการฆ่ากันเองจนเหลือคนสุดท้าย ท้ายสุดแคตนิสได้เป็นผู้ชนะการแข่งขันคู่กับพีต้า เมลลาร์กเนื่องจากเธอได้ใช้ไหวพริบในการกดดันผู้คุมเกมให้มีผู้ชนะสองคน
แคตนิสได้กลายมาเป็นบุคคลที่แคปิตอลต้องการกำจัดมากที่สุดเนื่องจากเธอได้ปลุกกระแสต่อต้านแคปิตอลขึ้นมาในระหว่างการแข่งขันเกมล่าชีวิตครั้งล่าสุด ในปีกแห่งไฟ แม้แคตนิสและพีต้าจะเล่นบทเป็นคู่รักที่กำลังจะแต่งงานกัน แต่ก็ไม่สามารถลดกระแสต่อต้านแคปิตอลในหมู่เขตปกครองได้ ทั้งสองจึงได้ถูกเลือกให้เข้าแข่งขันเกมล่าชีวิตอีกครั้ง ซึ่งแคปิตอลมีจุดประสงค์ที่จะกำจัดทั้งสองคนทิ้งจากการแข่งขันครั้งนี้เพื่อลดแรงต่อต้านของเขตอื่นๆ แต่แล้วกลับกลายเป็นว่าเหล่าบรรณาการจากหลายเขตได้ร่วมมือกันช่วยแคตนิสให้รอดชีวิต เธอได้ทำลายสนามประลองและถูกพาตัวมายังเขต 13 ที่ซ่อนตัวอยู่เพื่อเตรียมก่อการปฏิวัติต่อแคปิตอล ในม็อกกิ้งเจย์ แคตนิสได้กลายมาเป็นสัญลักษณ์แห่งความหวังของคนใต้การปกครองของแคปิตอล เธอได้มีส่วนร่วมกับการต่อสู้และการสร้างโฆษณาชวนเชื่อของเขต 13 หลายครั้ง จนกระทั่งกองกำลังกบฎสามารถล้มแคปิตอลลงได้ แต่แคตนิสก็ต้องสูญเสียน้องสาวไปจากการต่อสู้ สุดท้ายแคตนิสได้สังหารผู้นำของเขต 13 ที่หวังจะสานต่ออำนาจเผด็จการและมีส่วนเกี่ยวข้องกับการตายของน้องสาว เธอพ้นผิดและได้กลับไปอยู่ในเขต 12 ในตอนท้ายเกมล่าชีวิตถูกยกเลิก เธอได้แต่งงานกับพีต้าและมีลูกด้วยกันสองคน
เจนนิเฟอร์ ลอว์เรนซ์ได้รับบทเป็นแคตนิส เอฟเวอร์ดีนในฉบับภาพยนตร์ ซึ่งมีด้วยกันอยู่ 4 ภาค
ลิงแมงมุม
ลิงแมงมุม () อยู่ในสกุล Ateles เป็นลิงโลกใหม่ (New World Monkeys) เป็นลิงที่ถูกค้นพบในป่าเขตร้อนของอเมริกากลางและอเมริกาใต้จากทางใต้ของเม็กซิโกไปยังบราซิลลิง โดยมีลิงแมงมุมหัวดำและลิงแมงมุมสีน้ำตาลเป็นสัตว์ที่ถูกคุกคามจนใกล้สูญพันธุ์ ลิงแมงมุมอาศัยอยู่ในป่าฝนส่วน ใหญ่กินผลไม้ แต่บางครั้งก็จะกินใบไม้ ดอกไม้ และ แมลง มีขากับหางที่ยาวและแข็งแรงมากส่วนมากจะอาศัยอยู๋บนต้นไม้โดยแทบจะไม่ลงมาแตะพื้นดินเลย เมื่อเร็ว ๆ นี้ได้มีการวิเคราะห์เกี่ยวกับการศึกษาความรู้ความเข้าใจเกี่ยวกับลิงสไปเดอร์ ระบุว่าลิงแมงมุมเป็นลิงที่ฉลาดที่สุดในโลกของ New World พวกมันสามารถเลียนเสียงได้หลากหลายและจะ "คำราม" เมื่อถูกคุกคามพวกมันยังถูกคุกคามโดยการทำลายถิ่นที่อยู่เนื่องจากการตัดไม้และการหักบัญชีที่ดิน ลิงแมงมุมนั้นอ่อนแอต่อโรคมาลาเรีย แนวโน้มประชากรลิงแมงมุมกำลังลดลง รายชื่อสีแดงของ IUCN ระบุว่าสายพันธุ์หนึ่งมีความเสี่ยง 4 ชนิดเป็นสัตว์ใกล้สูญพันธุ์และ 2 ชนิดเป็นสัตว์ใกล้สูญพันธุ์
Roots ทาสทรนง
Roots ทาสทรนง เป็นมินิซีรีส์ของสหรัฐในปี 2016 โดยมินิซีรีส์ได้นำ มินิซีรีส์เรื่องเดียวกันในปี 1977 นำมาสร้างใหม่อีกครั้ง, มินิซีรีส์สร้างจากนวนิยายในปี 1976 ของ Alex Haley'เรื่อง "" ออกอากาศครั้งแรกในวันที่ 30 พฤษภาคม 2016 ถึงวันที่ 2 มิถุนายน 2016 นำแสดงโดย Malachi Kirby, Forest Whitaker, Anna Paquin, Laurence Fishburne, Jonathan Rhys Meyers, Anika Noni Rose, T.I. และนักแสดงแอฟริกาใต้ Nokuthula Ledwaba มินิซีรีส์มีทุนสร้างประมาณ $50 ล้านดอลลาร์สหรัฐ
แอสอิฟอิตส์ยัวร์ลาสต์
"แอสอิฟอิตส์ยัวร์ลาสต์" () เป็นเพลงของวงเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 22 มิถุนายน ค.ศ. 2017 โดยวายจีเอนเตอร์เทนเมนต์ และจัดจำหน่ายโดยเคทีมิวสิก
ในช่วงกลางเดือนพฤษภาคม ค.ศ. 2017 ตัวแทนจากวายจีเอนเตอร์เทนเมนต์เผยว่า แบล็กพิงก์กำลังทำงานเพื่อการคัมแบ็กในเดือนมิถุนายน ต่อมาในวันที่ 5 มิถุนายน มีการเปิดเผยว่า แบล็กพิงก์จะถ่ายทำมิวสิกวิดีโอสำหรับซิงเกิลใหม่ในช่วงสัปดาห์นั้น ภายในวันเดียวกัน ยัง ฮย็อน-ซ็อก ผู้บริหารของวายจีได้ปล่อยภาพของแบล็กพิงก์ขณะกำลังถ่ายมิวสิกวิดีโอใหม่ ซึ่งเป็นการยืนยันได้ว่า แบล็กพิงก์จะคัมแบ็กครั้งแรกในรอบ 7 เดือน ต่อจากซิงเกิลอัลบั้ม "สแควร์ทู" ที่ปล่อยออกมาในเดือนพฤศจิกายน ค.ศ. 2016 ในวันที่ 6 มิถุนายน มีการประกาศว่า แบล็กพิงก์จะปล่อยเพลงใหม่ระหว่างวันที่ 15-20 มิถุนายน
ในวันที่ 13 มิถุนายน ค.ศ. 2017 วายจีเอนเตอร์เทนเมนต์ได้เผยแพร่ทีเซอร์ของซิงเกิลใหม่และยืนยันการออกจำหน่ายในวันที่ 22 มิถุนายน ตั้งแต่วันที่ 16-18 มิถุนายน มีการปล่อยภาพทีเซอร์ของสมาชิกแต่ละคน ในวันที่ 19 มิถุนายน แบล็กพิงก์เปิดเผยชื่อซิงเกิลว่าเป็นเพลง "แอสอิฟอิตส์ยัวร์ลาสต์" () และยืนยันเวลาที่จะปล่อยเพลง ในวันที่ 20 มิถุนายน ทีเซอร์ของของมิวสิกวิดีโอถูกเผยแพร่ทางช่องแบล็กพิงก์ ในยูทูบ และทางช่องวีไลฟ์แชนแนลของวง
"แอสอิฟอิตส์ยัวร์ลาสต์" ออกจำหน่ายเมื่อวันที่ 22 มิถุนายน ค.ศ. 2017 ในเวลา 18.00 น. ตามเวลามาตรฐานเกาหลี มิวสิกวิดีโอกำกับโดยซอ ฮย็อน-ซึง มีผู้เข้าชมมากกว่า 13 ล้านครั้งใน 24 ชั่วโมงแรกบนยูทูบ ทำลายสถิติเดิมคือเพลง "นอตทูเดย์" ของบีทีเอส
ภารกิจรัก
ภารกิจรัก เป็นละครชุดโทรทัศน์ แนวแอคชั่น โรแมนติก ดราม่า ของทางสถานีวิทยุโทรทัศน์สีกองทัพบกช่อง 7 ถ่ายทอดเรื่องราวรักระหว่างรบ ของผู้ชายในเครื่องแบบ 4 เหล่า คือ ทหารบก ทหารเรือ ทหารอากาศ และตำรวจ โดยดัดแปลงมาจากนวนิยายชื่อเดียวกัน มีทั้งหมด 4 เรื่อง ได้แก่ เหนี่ยวหัวใจสุดไกปืน โดยอักษรา, ราชนาวีที่รัก โดยเฟื่องนคร, มือปราบเจ้าหัวใจ โดยอัคนี และ ยึดฟ้าหาพิกัดรัก โดยทองหลาง
ภารกิจรักได้รับการดัดแปลงเป็นละครโทรทัศน์ในปี พ.ศ. 2560 ควบคุมการผลิตโดยบริษัท พอดีคำ เอนเตอร์เทนเมนต์ (โดยร่วมมือกับกระทรวงกลาโหมในด้านอาวุธยุทโธปกรณ์และกำลังพล) กำกับการแสดงโดย สยาม น่วมเศรษฐี (เหนี่ยวหัวใจสุดไกปืน), ชัชวาล ศาสวัตกลูน (ราชนาวีที่รัก), ธนพล ผังดี (มือปราบเจ้าหัวใจ) และแผ่นดิน ประสงค์สันติ (ยึดฟ้าหาพิกัดรัก)
และในปี พ.ศ. 2561 ทาง สถานีวิทยุโทรทัศน์สีกองทัพบกช่อง 7 มีแผนการที่จะผลิตซีรีส์ ภารกิจรัก ภาคที่ 2 หลังจากที่ภาคแรกประสบความสำเร็จและได้รับกระแสตอบรับที่ดีจากแฟนละครโทรทัศน์เป็นอย่างมาก ซึ่งใน ภารกิจรัก ภาคที่ 2 นั้นจะเป็นการสานต่อการถ่ายทอดเรื่องราวรักระหว่างรบ ของผู้ชายในเครื่องแบบ 4 เหล่า คือ ทหารบก ทหารเรือ ทหารอากาศ และตำรวจ โดยมีชื่อเรื่อง ดังนี้
ยุทธการสลัดนอ
ยุทธการสลัดนอ เป็นละครโทรทัศน์ แนว เมโลดราม่า-คอมเมดี ผลิตโดย บริษัท มอนทาจ เอ็นเตอร์เทนเม้นท์ จำกัด ในเครือ บริษัท โมจิโต้ เอ็นเตอร์เทนเม้นท์ จำกัด ควบคุมการผลิตโดย นัฐฐพนธ์ ลียะวณิช สร้างจากบทประพันธ์ของ หัสวีร์ เขียนบทโทรทัศน์โดย เผด็จ อ่อนละฮุง , พิมพ์บุญญา ธนรัชรวงศ์ กำกับการแสดงโดย วราธร สิริพรรณ ออกอากาศทางช่องโทรทัศน์ผ่านระบบฟรีทีวีดิจิตอล ช่องเวิร์คพอยท์ ทุกวันจันทร์-อังคาร เวลา 22.00 - 23.00 น. เริ่มตอนแรกวันจันทร์ที่ 3 กรกฎาคม – วันอังคารที่ 19 กันยายน พ.ศ. 2560 ต่อจากละครเรื่องนางแค้น
เมื่อสาวแรดประกาศ ‘สลัดนอ’ ขอพิชิตใจหนุ่ม เส้นทางสู่การเป็นกุลสตรีจึงเริ่มขึ้น! แก๊ง ‘แรดตัวแม่’ คือแหล่งรวมตัวของสามสาวผู้ช้ำรัก ปณิธานของกลุ่มคือ พวกเธอจะ ‘แรด’ แบบไม่แคร์สื่อ ผู้ชายเจ้าชู้ได้ ผู้หญิงก็ต้องทำได้เหมือนกัน! แต่แล้วเหมือนฟ้าผ่าเปรี้ยงกลางแดดจ้า เมื่อ โรสริน เจ๊ใหญ่ของแก๊งประกาศยุติความแรดอย่างเป็นทางการ เพราะเจอชายในฝันแล้ว สองสาวสมาชิกที่เหลืออย่าง บัววารี และ มารีญา จึงเกิดแรงฮึด ขอ ‘สลัดนอ’ ทิ้งบ้าง เพื่อหวังชนะใจชายหนุ่มแสนดีที่แอบหมายปอง แต่เส้นทางการเป็นหญิงไทยใจงามล้วนเต็มไปด้วยอุปสรรค โดยเฉพาะเมื่อคนหนึ่งเป็นถึงเจ้านายหนุ่มผู้เพียบพร้อม ส่วนอีกคนเป็นนักศึกษาแพทย์ข้างบ้าน เรื่องหวังจะพิชิตใจหนุ่มเพอร์เฟกต์แบบนี้น่ะหรือ บอกได้เลยว่ายาก! แต่ขึ้นชื่อว่าเป็นอดีตสมาชิกแก๊งแรดตัวแม่เสียอย่าง เรื่องยากกว่านี้ยังผ่านมาได้ แล้วเพื่อหัวใจตัวเอง ใครจะไปยอมแพ้ง่ายๆ กันล่ะ!โดยที่ก่อนรับชมละคร ยุทธการสลัดนอ ในแต่ละตอนที่ได้ออกอากาศไปนั้น ทางทีมงานของละครเรื่องนี้ได้ขึ้นคำเตือนก่อนรับชมละครว่า เรื่องราวในละคร "ยุทธการสลัดนอ" สร้างขึ้นเพื่อเป็นแง่คิดสะท้อนสังคมสมัยใหม่ ให้เห็นผิดชอบชั่วดี มิได้มีเจนตนาส่งเสริมให้เกิดการลอกเลียนแบบค่านิยมผิดศีลธรรมหรือขัดต่อวัฒนธรรมไทย ผู้ปกครองควรให้คำแนะนำแก่เยาวชน และที่สำคัญระหว่างละครออนแอร์นั้นทีมงานได้ขึ้นคำเตือนอยู่ใต้เรท น. 18+ เป็นหลักในทุกตอนที่ได้ออกอากาศไปหรือบางตอนก็มีเรท น. 13+ ตามความเหมาะสมในการออกอากาศ
การตอบรับของละครเรื่องนี้ทั้งหมด 24 ตอนที่ได้ออกอากาศไป (เมื่อวันที่ 3 กรกฎาคม พ.ศ. 2560 – 19 กันยายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่
อะฟานาซี เบโลโบโรดอฟ
อะฟานาซี ปัฟลันเตียวิช เบโลโบโรดอฟ () เป็นผู้บัญชาการกองทัพโซเวียตในช่วงแนวรบด้านตะวันออกระหว่างสงครามโลกครั้งที่สอง เป็นผู้ได้รับเครื่องอิสริยาภรณ์วีรชนแห่งสหภาพโซเวียต 2 ครั้ง และ เครื่องอิสริยาภรณ์อื่น ๆ 7 ดวง นอกจากนี้เบโลโบโรดอฟยังบัญชาการมณฑลทหารมอสโกตั้งแต่ปี 1963 ถึงปี 1968
ฟุจิวะระ โนะ ไคชิ
ฟุจิวะระ โนะ ไคชิ ( ; 1488 – 16 พฤษภาคม 1518) หรือ ฟุจิวะระ โนะ คะเนะโกะ พระสนมแห่งจักรพรรดิญี่ปุ่นโดยเป็นพระสนมใน จักรพรรดิเรเซ และเป็นพระราชมารดาใน จักรพรรดิคะซัง
กระทั่ง พ.ศ. 1528 อันตรงกับรัชสมัยจักรพรรดิคะซังผู้เป็นพระโอรสได้สถาปนาอดีตพระสนมไคชิผู้เป็นพระราชมารดาที่สิ้นพระชนม์ไปตั้งแต่วันที่ 16 พฤษภาคม พ.ศ. 1518 ขึ้นเป็นโคไตโงหรือพระราชชนนี
ความแข็งแรงผ่านความรื่นเริง
Kraft durch Freude (ภาษาเยอรมันจาก Strength through Joy, ย่อมาจาก KdF) เป็นโครงการขององค์กรดำเนินสันทนาการของรัฐขนาดใหญ่ในนาซีเยอรมนี,ได้เป็นส่วนหนึ่งของแนวร่วมแรงงานเยอรมัน (German Labour Front - Deutsche Arbeitsfront, DAF) องค์กรแรงงานแห่งชาติเยอรมันในช่วงเวลานั้น,จัดตั้งขึ้นเพื่อเป็นเครื่องมือในการส่งเสริมคุณประโยชน์ของชาติสังคมนิยมต่อประชาชน,ในเวลาไม่ช้าได้กลายเป็นการดำเนินการการท่องเที่ยวที่ใหญ่ที่สุดในโลกในปี ค.ศ. 1930.
KdF ได้คาดคะเนเพื่อเชื่อมโยงจากการแบ่งชนชั้นโดยการทำกิจกรรมสันทนาการสำหรับชนชั้นกลางให้แก่มวลชน ครั้งนี้ได้เน้นโดยการล่องเรือด้วยผู้โดยสารของชนชั้นผสมและการมีพวกเขา ไม่ได้มีการคำนึงถึงสถานะทางสังคม ได้มีการวาดแผนผังจำนวนมากสำหรับการจัดสรรกระท่อม
เป้าหมายอื่นๆที่เล็กน้อยของอุดมการณ์คือการกระตุ้นเศรษฐกิจเยอรมันโดยการกระตุ้นอุตสาหกรรมการท่องเที่ยวให้พ้นจากภาวะตกต่ำ ตั้งแต่ ปี ค.ศ. 1920 มันได้ค่อนข้างจะประสบความสำเร็จมากขึ้นจนกระทั่งการระบาดของสงครามโลกครั้งที่สอง ในปี ค.ศ. 1934 ชาวเยอรมันทั้งหมดกว่าสองล้านคนได้มีส่วนร่วมในทริป KdF; โดยปี ค.ศ. 1939 ได้รายงานจำนวนตัวเลขไว้ประมาณ 25 ล้านคน ด้วยการระบาดของสงครามในปี ค.ศ. 1939 องค์กรนี้และหลายโครงการได้ถูกพับเก็บไว้ เช่น รีสอร์ทวันหยุดขนาดใหญ่ โพร์รา (Prora) ซึ่งยังไม่เสร็จสมบูรณ์
พระนางฮย็อนด็อก
พระนางฮย็อนด็อก ( ; 17 เมษายน 1961 – 10 สิงหาคม 1984) เป็นพระมเหสีในพระเจ้ามุนจง พระราชาลำดับที่ 5 แห่งราชวงศ์โชซ็อน และเป็นพระราชมารดาของพระเจ้าทันจง พระราชาลำดับที่ 6
ภายหลังจากที่มีพระประสูติกาลพระเจ้าทันจงได้ไม่นานพระนางฮย็อนด็อกก็เกิดพระอาการตกพระโลหิตทำให้สิ้นพระชนม์เมื่อวันที่ 10 สิงหาคม พ.ศ. 1984 ขณะพระชนมายุเพียง 23 พรรษา
พระสนมซุกวอน ตระกูลคิม (ควังแฮ)
พระสนมซุกวอน ตระกูลคิม หรือ คิมซังกุง (? – 11 เมษายน 2166) พระสนมใน เจ้าชายควังแฮ พระราชาลำดับที่ 15 แห่ง ราชวงศ์โชซ็อน แต่เดิมเป็นซังกุงที่เป็นที่โปรดปรานของเจ้าชายควังแฮตั้งแต่ก่อนขึ้นสืบราชบัลลังก์เมื่อเจ้าชายควังแฮได้ขึ้นครองราชบัลลังก์ก็สถาปนาคิมซังกุงเป็น พระสนมซุกวอน
เมื่อเกิดเหตุการณ์ รัฐประหารพระเจ้าอินโจ ในวันที่ 11 เมษายน พ.ศ. 2166 พระสนมซุกวอนได้ถูกคณะรัฐประหารจับสำเร็จโทษเพราะถูกกล่าวหาว่าเป็นต้นเหตุของเรื่องราวร้าย ๆ
เปโซคิวบา
เปโซคิวบา () คือหน่วยสกุลเงินหนึ่งที่ใช้ในประเทศคิวบาแบ่งออกเป็นสองประเภทคือ คิวบาเปโซ (CUP) ถือเป็นสกุลเงินหลักในประเทศ และคอนเวอร์ทิเบิลเปโซ (CUC) หรือสกุลเงินที่ออกมาเพื่อใช้แทนดอลลาร์สหรัฐ โดย 1 ดอลลาร์สหรัฐ มีค่าเท่ากับ 1 CUC และ 1 CUC มีค่าเท่ากับ 24 CUP แสดงให้เห็นว่าสกุลเงินในประเทศถูกกว่าสกุลเงินที่ใช้ทดแทนเงินภายนอกมาก แต่ทั้ง CUP และ CUC สามารถเรียกรวมกัน ง่ายๆ ว่า เปโซ (Peso) ในคิวบาตามร้านค้าจะไม่ค่อยรับ CUC มากนัก หรือรับก็มีมาตรฐานค่าเงินต่างกัน จึงมักเกิดกรณีที่ชาวต่างชาติจ่ายเงินเกินจำนวนบ่อย
ชีลด์ (องค์กร)
ชี.ล.ด์. () เป็นหน่วยต่อต้านการก่อการร้ายในหนังสือการ์ตูนอเมริกัน ตีพิมพ์โดยสำนักพิมพ์มาร์เวลคอมิกส์
กระทรวงการคลังสหรัฐ
กระทรวงการคลังสหรัฐ (OFR) เป็นหน่วยงานดูแลเกี่ยงกับการคลัง,การผลิตธนบัตร เป็นต้นของรัฐบาลสหรัฐอเมริกา ได้รับการจัดตั้งขึ้นโดยพระราชบัญญัติของรัฐสภาในปีค.ศ. 1789 ในการจัดการภาครัฐรายได้ เมื่อวันที่ 13 กุมภาพันธ์ ค.ศ. 2017 วุฒิสภายืนยันสตีเวน มนูชินเป็นรัฐมนตรีว่าการกระทรวงการคลังสหรัฐ
ภารกิจของกระทรวงการคลังคือ "รักษาเศรษฐกิจที่แข็งแกร่งและสร้างโอกาสทางเศรษฐกิจและการจ้างงานโดยการส่งเสริมเงื่อนไขที่ช่วยให้การเติบโตทางเศรษฐกิจและความมั่นคงในประเทศและต่างประเทศเสริมสร้างความมั่นคงของชาติโดยการต่อสู้กับภัยคุกคามและการปกป้องความสมบูรณ์ของระบบการเงิน และบริหารการเงินและทรัพยากรของรัฐบาลสหรัฐฯได้อย่างมีประสิทธิภาพ"
โครงสร้างหน่วยงานของกระทรวงการคลังสหรัฐจัดเป็นสองส่วนหลักคือสำนักงานภาควิชา และสำนักงานปฏิบัติการ สำนักงานภาควิชารับผิดชอบหลักในการกำหนดนโยบายและการบริหารงานของกระทรวงโดยรวมในขณะที่สำนักงานปฏิบัติการดำเนินการเฉพาะที่ได้รับมอบหมายให้กับกระทรวง
โคะโนะเอะ ฮิโระโกะ
โคะโนะเอะ ฮิโระโกะ ( ; 30 เมษายน 2209 – 13 เมษายน 2284) ภรรยาเอกของ โทะกุงะวะ อิเอะโนะบุ โชกุนคนที่ 6 แห่ง รัฐบาลโชกุนโทะกุงะวะ
สโมสรฟุตบอลทอตนัมฮอตสเปอร์ในฤดูกาล 2017–18
การแข่งขัน ฤดูกาล 2017–18 จะเป็นฤดูกาลที่ 26 ของ ทอตนัมฮอตสเปอร์ ในฟุตบอล พรีเมียร์ลีก และเป็นฤดูกาลที่ 40ที่ยังคงโลดแล่นอย่างต่อเนื่องอยู่บนลีกสูงสุดของระบบฟุตบอลอังกฤษ. สโมสรจะเข้าร่วมการแข่งขันใน แชมเปียนส์ลีก, เอฟเอคัพ, อีเอฟแอลคัพ. ภายหลังจากการรื้อถอนของ ไวต์ฮาร์ตเลน, สเปอร์สจะต้องลงเล่นแมตช์เหย้าทั้งหมดที่ สนามกีฬาเวมบลีย์ ระหว่างฤดูกาล.
ฤดูกาลจะเริ่มต้นในช่วงระยะเวลาตั้งแต่วันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018.
ฤดูร้อน: £65,000,000
ฤดูหนาว: £25,000,000
รวม: £90,000,000
ฤดูร้อน: £76,750,000+
ฤดูหนาว: £0
รวม: £76,750,000+
ฤดูร้อน: £11,750,000+
ฤดูหนาว: £25,000,000
รวม: £13,250,000+
เมื่อวันที่ 21 มีนาคม ค.ศ. 2017, ได้มีประกาศว่าทอตนัม ฮอตสเปอร์ จะเป็นส่วนหนึ่งในการแข่งขัน อินเตอร์เนชันแนลแชมเปียนส์คัพ ฤดูกาล 2017 ลงเล่นพบกับ เปแอ็สเฌ, อาแอ็ส โรมา และ แมนเชสเตอร์ ซิตี. เมื่อวันที่ 4 กรกฎาคม ค.ศ. 2017, ได้มีการประกาศออกมาว่าทอตนัมจะต้อนรับ ยูเวนตุส ที่จะเล่นนัดกระชับมิตรในสนามกีฬาเวมบลีย์. ทอตนัม ฮอตสเปอร์ ลงเล่นในนัดที่ประตูสนามปิดใน ฮอตสเปอร์ เวย์ ในนัดที่พบกับ ลีย์ตัน โอเรียนต์ ในวันที่ 12 กรกฎาคม ค.ศ. 2017.
กีฬาลีลาศในกีฬาแห่งชาติ ครั้งที่ 45
กีฬาลีลาศในกีฬาแห่งชาติ ครั้งที่ 45 จัดแข่งขันที่หอประชุมเฉลิมพระเกียรติ มหาวิทยาลัยราชภัฏสงขลา อำเภอเมืองสงขลา จังหวัดสงขลา กำหนดแข่งขันระหว่างวันที่ 21 ถึง 23 มีนาคม พ.ศ. 2560 มีการชิงชัยทั้งหมด 12 เหรียญทอง
พระราชวรวงศ์เธอ พระองค์เจ้าภัททาวดีศรีราชธิดา
พระราชวรวงศ์เธอ พระองค์เจ้าภัททาวดีศรีราชธิดา (6 กรกฎาคม พ.ศ. 2414 — 25 มิถุนายน พ.ศ. 2442) พระราชธิดาพระองค์ที่ 8 ในกรมพระราชวังบวรวิไชยชาญประสูติแต่จอมมารดาเลี่ยมเล็ก
พระราชวรวงศ์เธอ พระองค์เจ้าภัททาวดีศรีราชธิดา ประสูติเมื่อวันพฤหัสบดีที่ 6 กรกฎาคม พ.ศ. 2414 เป็นพระราชธิดาในกรมพระราชวังบวรวิไชยชาญประสูติแต่จอมมารดาเลี่ยมเล็ก ธิดานายสุดจินดา (พลอย ชูโต) และคุณละโว้ มีพระอนุชาร่วมจอมมารดา 1 พระองค์คือ พระราชวรวงศ์เธอ พระองค์เจ้ารัชนีแจ่มจรัส กรมหมื่นพิทยาลงกรณ์
ในสมัยรัชกาลที่ 5 พระองค์เจ้าภัททาวดีศรีราชธิดา ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวังและทรงประทานเงินบำรุงปีละ 20 บาทเป็นประจำทุกปี
พระราชวรวงศ์เธอ พระองค์เจ้าภัททาวดีศรีราชธิดา สิ้นพระชนม์ในรัชกาลที่ 5 เมื่อวันอาทิตย์ที่ 25 มิถุนายน พ.ศ. 2442 พระชันษา 29 ปี พระราชทานเพลิงพระศพ ณ พระเมรุวัดสระเกศ วันที่ 4 เมษายน พ.ศ. 2443
ชูเฮ โยะโมะดะ
ชูเฮ โยะโมะดะ (; ) เป็นอดีตนักฟุตบอลชาวญี่ปุ่น เกิดเมื่อวันที่ 14 มีนาคม พ.ศ. 2516 ปัจจุบัน เป็นผู้จัดการทีมของสโมสรฟุตบอลคอนซาโดเล ซัปโปะโระ
โยะโมะดะ เกิดที่เมืองชิบะ จังหวัดชิบะ เริ่มเล่นฟุตบอลในสมัยเรียนชั้นประถมศึกษาที่เมืองโยะโกะฮะมะ โดยเล่นมาเรื่อยๆจนกระทั่งย้ายกลับมาที่จังหวัดชิบะ แต่สในสมัยนั้น จังหวัดชิบะไม่มีทีมฟุตบอล จึงเริ่มหันไปเล่นเบสบอลแทน แต่เมื่อเข้าสู่ชั้นประถมศึกษาปีที่ 5 ได้กลับมาสนใจฟุตบอล และเข้าชมรมฟุตบอลของโรงเรียน
หลังจากนั้น โยะโมะดะเข้าเรียนที่โรงเรียนมัธยมปลายนะระชิโนะ ก่อนจะเข้ามหาวิทยาลัยจุงเทงโดในกรุงโตเกียว เป็นนักกีฬาประจำชมรมฟุตบอล และในช่วงนี้เริ่มสนใจจะเดินเส้นทางสายการสอนฟุตบอล จึงได้เข้าศึกษาต่อที่มหาวิทยาลัยสึคุบะ และเริ่มเรียนรู้การเป็นโค้ชฟุตบอล และรับหน้าที่เป็นโค้ชให้กับชมรมนักเตะมหาวิทยาลัยสึคุบะ (พ.ศ. 2539-2541) ในระดับปริญญาโทนี้ อาจารย์ที่ปรึกษาคือโคโซ ทะชิมะ อดีตนักเตะทีมชาติญี่ปุ่น (ช่วงปี พ.ศ. 2522-2523) และโยะโมะดะทำวิทยานิพนธ์เรื่อง"การเข้าสไลด์บอลในเกมฟุตบอล"
ในช่วงปี พ.ศ. 2539 - 2541 ได้มีโอกาสเป็นแมวมองให้กับทีมงานฟุตบอลทีมชาติญี่ปุ่นภายใต้การคุมทีมของโค้ชทะเคชิ โอะคะดะไปด้วย จึงได้มีโอกาสใกล้ชิดกับฟุตบอลโลก 1998 ในฐานะสต๊าฟฟ์
หลังจากนั้น ในปี พ.ศ. 2542 โยะโมะดะได้ตามโอะคะดะไปเป็นทีมงานที่คอนซาโดเล ซัปโปะโระ ในตำแหน่งผู้ช่วยโค้ช ก่อนจะได้รับหน้าที่คุมทีมเยาวชนอายุไม่เกิน 18 ปีตั้งแต่ปี พ.ศ. 2545 พาทีมคว้าแชมป์ระดับท้องถิ่น อย่าง Prince League Hokkaido ได้ 6 ครั้ง Premier League East 1 ครั้ง (ปี พ.ศ. 2554) และ J Youth Cup 1 ครั้ง (ปี พ.ศ. 2555) มีผลงานการปั้นเยาวชนขึ้นเป็นผู้เล่นอาชีพรวมแล้ว 32 คน (นับถึงปี พ.ศ. 2559)
โยะโมะดะ ได้ไลเซนส์จากสมาคมฟุตบอลญี่ปุ่นระดับ S เมื่อปี พ.ศ. 2558 และเมื่อคอนซาโดเล ซัปโปะโระปลดโค้ชอิวิกา บาร์บาริช ชาวโครเอเชียเมื่อเดือนกรกฎาคม พ.ศ. 2558 โยะโมะดะได้รับการแต่งตั้งเป็นผู้จัดการทีมชุดใหญ่ และอยู่ในตำแหน่งจนถึงปัจจุบัน
ข้อมูลล่าสุด 24 มิถุนายน พ.ศ. 2560
พระเจ้าราชวรวงศ์เธอ พระองค์เจ้าวรพักตร์
พระเจ้าราชวรวงศ์เธอ พระองค์เจ้าวรพักตร์ (8 ธันวาคม พ.ศ. 2398 — 10 กุมภาพันธ์ พ.ศ. 2427) พระราชธิดาพระองค์ที่ 45 ในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดาส่าน
พระเจ้าราชวรวงศ์เธอ พระองค์เจ้าวรพักตร์ ประสูติเมื่อวันเสาร์ที่ 8 ธันวาคม พ.ศ. 2398 เป็นพระราชธิดาในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดาส่าน ธิดาพระยามณเฑียรบาล (บัว)
ในสมัยรัชกาลที่ 4 พ.ศ. 2408 พระองค์เจ้าวรพักตร์ทรงได้โสกันต์ พร้อมกับพระราชโอรสพระราชธิดาในพระบาทสมเด็จพระจอมเกล้าเจ้าอยู่หัวอีก 2 พระองค์คือ พระองค์เจ้ากรรณิกาแก้วและพระองค์เจ้าศรีนาคสวาดิ โดยพระราชพิธีมีพระสงฆ์สวดพระพุทธมนต์บนพระที่นั่งดุสิตมหาปราสาท 31 รูป เวลาบ่ายตั้งกระบวนแห่ไปฟังพระสงฆ์สวดพระพุทธมนต์ทั้ง 3 วัน รุ่งขึ้นแห่มาโสกันต์แล้วแห่สมโภชวัน 1 กระบวนแห่และเครื่องเล่นรายทาง เหมือนอย่างโสกันต์พระองค์เจ้ายิ่งเยาวลักษณ์
พระเจ้าราชวรวงศ์เธอ พระองค์เจ้าวรพักตร์ สิ้นพระชนม์ในสมัยรัชกาลที่ 5 เมื่อวันอังคารที่ 10 กุมภาพันธ์ พ.ศ. 2427 พระชันษา 30 ปี พระรทานเพลิงพระศพ ณ พระเมรุผ้าขาว วัดสุวรรณาราม วันอาทิตย์ที่ 17 เมษายน พ.ศ. 2430
อาหารยุโรป
อาหารยุโรปหรือ อาหารตะวันตก เป็นคำที่ใช้อ้างถึงอาหารในทวีปยุโรป และประเทศตะวันตกอื่นๆ รวมทั้ง (ขึ้นกับคำจำกัดความ) รัสเซีย, เช่นเดียวกับอาหารที่ไม่ใช่อาหารพื้นเมืองในออสเตรเลีย ทวีปอเมริกา แอฟริกาใต้และโอเชียเนีย ซึ่งได้รับอิทธิพลจากยุโรป นิยามนี้ใช้โดยชาวเอเชียตะวันออกเพื่อให้ต่างจากอาหารแบบเอเชีย (นี่เป็นแบบเดียวกับที่ชาวตะวันตกให้นิยามอาหารของประเทศในเอเชียตะวันออก่ว่าเป็นอาหารเอเชีย) ในขณะที่ชาวตะวันตก คำนี้ในบางครั้งจะหมายถึงเฉพาะอาหารบนพื้นแผ่นดินของทวีปยุโรป และมีความหมายเช่นเดียวกับยุโรปภาคพื้นแผ่นดินโดยเฉพาะในภาษาอังกฤษแบบอังกฤษ
อาหารของประเทศตะวันตกความหลากหลายภายในกลุ่ม แม้ว่าจะมีลักษณะเฉพาะที่มำให้แตกต่างจากอาหารเอเชียและอื่นๆ เมื่อเปรียบเทียบกับการปรุงอาหารในเอเชีย ตัวอย่างเช่น เนื้อสัตว์มีความโดดเด่นจะเสิร์ฟในขนาดที่รับประทาน สเต็กและเนื้อแล่เป็นแผ่นเป็นอาหารที่พบได้ทั่วไปในประเทศตะวันตก นิยมใช้ไวน์องุ่นและซอสเป็นเครื่องเคียง ใช้ผลิตภัณฑ์จากนมหลายชนิดในกระบวนการปรุงอาหาร ยกเว้นในอาหาร nouvelleมีการผลิต ชีส ในหลากหลายรูปแบบและ ผลิตภัณฑ์นมหมัก มีให้เลือกใช้ได้หลายชนิดเช่นกัน ขนมปังจากแป้งสาลีเป็นแหล่งของแป้งที่สำคัญ เช่นเดียวกับ พาสตา เกี๊ยว และ แพสตรี มันฝรั่งก็เป็นแหล่งของแป้งที่สำคัญในอาหารยุโรป และแพร่หลายในอาณานิคมของยุโรปในทวีปอเมริกา ข้าวโพดพบในอาหารยุโรปน้อยกว่าใน ทวีปอเมริกา แม้ว่าอาหารที่ทำจากข้าวโพด (polenta or mămăligă) เป็นส่วนสำคัญในอาหารอิตาลีและในคาบสมุทรบอลข่าน ขนมปังแบน โดยเฉพาะที่มีการแต่งหน้า เช่น พิซซาหรือ tarte flambée และข้าวมีรับประทานในยุโรปตะวันออกแต่ไม่ใช่อาหารหลัก สลัดถือเป็นส่วนสำคัญของอาหารยุโรป
อาหารเย็นแบบยุโรปที่เป็นทางการจะแยกเป็นจานต่างๆ โดยพัฒนามาจากการนำอาหารหลายจานมาวางบนโต๊ะพร้อมๆกัน ไปเป็นการเสิร์ฟอาหารตามลำดับ ในแบบที่เคร่งครัด อาหารที่เย็น ร้อม เผ็ด และหวานจะจัดเป็นอาหารเรียกน้ำย่อยหรือซุป จากนั้นเป็นจานหลัก และสุดท้ายเป็นของหวาน อาหารที่ทั้งหวานและเผ็ดเป็นอาหารที่พบได้ทั่วไปในสมัยจักรวรรดิโรมันโบราณ แต่ไม่ปกติในปัจจุบัน อาหารที่หวานจัดเป็นของหวานเท่านั้น การจัดเสิร์ฟที่ผู้รับประทานออกไปตักอาหารอย่างเป็นอิสระด้วยตนเองเรียกว่าบุฟเฟต์ พบได้เฉพาะในงานเลี้ยงหรือวันหยุด
โยะชิฮิโระ นะสึกะ
โยะชิฮิโระ นะสึกะ (ญี่ปุ่น: 名塚 善寛, อังกฤษ: Yoshihiro Natsuka) เป็นอดีตนักฟุตบอลทีมชาติญี่ปุ่น ปัจจุบันทำงานเป็นโค้ชให้กับสโมสรฟุตบอลคอนซาโดเล ซัปโปะโระ
นะสึกะเข้าเรียนที่โรงเรียนมัธยมปลายนะระชิ ตั้งแต่ปี 1988 โดยได้เข้าร่วมเล่นในลีก JSL ดิวิชัน 1 กับ Fujita Industries (ที่ภายหลังเปลี่ยนชื่อมาเป็นเบลมาเร ฮิระสึกะและโชนัน เบลมาเร) โดยในช่วงมัธยมปลาย ยังไม่มีชื่อเสียงเท่าไรนัก และเมื่อจบการศึกษาระดับมัธยมปลาย ได้กลับบ้านเกิดไปสมัครงานเป็นพนักงานโรงแรมข้างๆสวนสนุกโตเกียวดิสนีย์แลนด์ แม้จะได้ตอบรับเข้าทำงานแล้ว ในจังหวะนั้น ผู้จัดการทีมสมัยมัธยมปลายได้เรียกตัวเข้าไปฝึกซ้อม จนเริ่มเห็นแววความสามารถที่แท้จริง
จากรูปร่างที่สูงใหญ่ ประกอบกับความนิ่งในการเล่นอย่างเยือกเย็น การอ่านเกมที่ขาด จึงได้เริ่มมาเน้นที่การเล่นตำแหน่งกองหลัง เข้ากับทีมได้ดีจนได้รับความไว้วางใจให้เป็นกัปตันทีมตั้งแต่อายุ 22 ปี จนกระทั่งติดทีมชาติญี่ปุ่นชุดอายุไม่เกิน 23 ปีไปเล่นโอลิมปิกฤดูร้อน 1992 ที่บาร์เซโลนา
เมื่อทีมได้เลื่อนขึ้นสู่เจลีก ลีกสูงสุดในปี 1994 นะสึกะทำผลงานได้ดีจนติด 11 ผู้เล่นยอดเยี่ยมประจำฤดูกาล และติดทีมชาติญี่ปุ่นชุดใหญ่ในเวลาต่อมา และยิงประตูในนามทีมชาติได้ในเกมที่พบกับทีมชาติกาน่าเมื่อวันที่ 8 กรกฎาคม 1994
แต่เมื่อปี 1999 สโมสรเบลมาเร ประสบปัญหาทางการเงินจนถูกบังคับให้ปล่อยนักเตะบางรายออกไป ทำให้นะสึกะที่อยู่กับทีมมานานนั้น จำใจตองโบกมือลาทีมไปด้วยน้ำตา และเดินทางเข้าสู่การค้าแข้งกับสโมสรคอนซาโดเล ซัปโปะโระ และพาทีมเลื่อนชั้นขึ้นสู่เจลีก ดิวิชัน 1 ได้สำเร็จในฤดูกาล 2001 ซึ่งเป็นฤดูกาลสุดท้ายก่อนจะตัดสินใจอำลาวงการลูกหนังไป
ในช่วงค้าแข้งนั้น นะสึกะเป็นผู้นำที่เข้มแข็ง เป็นรุ่นพี่ที่ดีให้กับรุ่นน้องหลายคน รวมทั้งเทะรุโอะ อิวะโมะโตะและฮิเดะโตะชิ นะกะตะ และเมื่อสิ้นสุดการค้าแข้ง ได้ทำงานเป็นโค้ชให้กับสโมสรคอนซาโดเล ซัปโปะโระ โดยเริ่มจากการเป็นโค้ชชุดเยาวชุนอายุไม่เกิน 12 ปีในช่วงปี 2002-2006 และชุดอายุไม่เกิน 15 ปีในช่วงปี 2007-2012 จนได้เลื่อนเป็นโค้ชทีมชุดใหญ่ตั้งแต่ปี 2013
พีต้า เมลลาร์ก
พีต้า เมลลาร์ก เป็นตัวละครหลักจากไตรภาคเกมล่าชีวิต ของซูซาน คอลลินส์ เขาเป็นลูกชายของคนขายขนมปัง อาศัยอยู่ในเขต 12 ของประเทศพาเน็ม ซึ่งเป็นประเทศสมมติที่มีแคปิตอลปกครองด้วยอำนาจเผด็จการ ในหนังสือเล่มแรก พีต้าต้องเข้าแข่งขันเกมล่าชีวิตในฐานะบรรณาการจากเขต 12 โดยเกมล่าชีวิตคือการแข่งขันที่แคปิตอลจัดขึ้นให้เด็กวัยรุ่นจากแต่ละเขตฆ่ากันเองในสนามประลองจนถึงคนสุดท้าย ก่อนการแข่งขันจะเริ่ม พีต้าได้แสดงไหวพริบในการทำตัวให้เป็นที่รักของคนดู เขาเปิดเผยว่าเขาหลงรักแคตนิส ตัวละครนำของเรื่องที่เขาเคยช่วยชีวิตเธอจากความอดอยากโดยการมอบขนมปังให้ ในระหว่างเกม ทั้งสองได้ช่วยกันเอาชีวิตรอดและเล่นบท "คู่รักที่ชะตาไม่เป็นใจ" เพื่อดึงดูดสปอนเซอร์ เกมจบลงด้วยการที่พีต้าและแคตนิสเป็นผู้พิชิตร่วมกันเนื่องจากแคตนิสได้ใช้อุบายต้อนผู้คุมเกมให้จนมุม พีต้าเปิดเผยกับแคตนิสว่าเขาหลงรักแคตนิสจริงๆ แม้เธอจะยังคงสับสนก็ตาม
ใน"ปีกแห่งไฟ" พีต้าและแคตนิสจำเป็นต้องเล่นบทคู่รักกันต่อไปเพื่อความปลอดภัยของตัวเองและครอบครัวของทั้งสองฝ่าย แต่แคปิตอลต้องการกำจัดแคตนิสที่ได้จุดกระแสต่อต้านแคปิตอลขึ้น ทั้งสองต้องกลับไปแข่งขันเกมล่าชีวิตอีกครั้ง ซึ่งเกมล่าชีวิตครั้งนี้มีขึ้นเพื่อกำจัดแคตนิสโดยเฉพาะ ในระหว่างเกม เหล่าบรรณาการจากเขตอื่นๆได้พยายามช่วยเหลือทั้งสองให้รอดชีวิต แคตนิสได้ทำลายสนามประลองและหลบหนีแคปิตอลไปได้ด้วยการช่วยเหลือของเขต 13 ที่เตรียมก่อกบฎ แต่พีต้าถูกที้งไว้ในสนามประลองและถูกแคปิตอลจับกุมเป็นตัวประกัน ใน"ม็อกกิ้งเจย์" พีต้าถูกแคปิตอลทรมานด้วยพิษของแทรกเกอร์แจ็คเกอร์ทำให้เขาคิดว่าแคตนิสเป็นศัตรูและใช้เขาเป็นเครื่องมือเพื่อเกลี้ยกล่อมไม่ให้เขตอื่นๆร่วมมือกับเขต 13 พีต้าได้รับการช่วยเหลือออกมาจากแคปิตอลได้ด้วยกองกำลังของเกลและเขต 13 แต่เขากลับทำร้ายแคตนิสจนบาดเจ็บสาหัสเนื่องจากเห็นเธฮเป็นศัตรู พีต้าได้เริ่มฟื้นฟูความจำของเขาที่มีกับแคตนิสและได้ร่วมต่อสู้ในสมรภูมิสุดท้ายกับแคปิตอล หลังจากที่ฝ่ายกบฎได้รับชัยชนะ พีต้ามีอาการที่ดีขึ้นจนเป็นปกติ แคตนิสยอมรับว่าพีต้าคือคนที่ใช่สำหรับเธอ ทั้งสองแต่งงานและมีลูกด้วยกันสองคน โดยได้กลับไปอาศัยอยู่ด้วยกันที่เขต 12 ของพาเน็มที่ไม่มีเกมล่าชีวิตอีกต่อไป
จอช ฮัทเชอร์สัน ได้รับบทเป็นพีต้า เมลลาร์กในฉบับภาพยนตร์ดัดแปลงทั้งสี่ภาค
บรูโน ควาโดรส
บรูโน เอเวอร์ตัน ควาโดรส (อังกฤษ:Bruno Everton Quadros) เป็นโค้ชฟุตบอลชาวบราซิลและอดีตนักฟุตบอลในตำแหน่งกองหลัง เกิดเมื่อวันที่ 3 กุมภาพันธ์ 1977 ที่นครรีโอเดจาเนโร ประเทศบราซิล ปัจจุบันเป็นโค้ชให้กับทีมคอนซาโดเล ซัปโปะโระ
อินฟันเตคาลอส ดยุกแห่งกาลาเบรีย
พระองค์ทรงอภิเษกสมรสกับเจ้าหญิงอานแห่งออเลเล็อง ภายหลังคือเจ้าหญิงอาน ดัชเชสแห่งกาลาเบรีย มีพระบุตรร่วมกัน 5 พระองค์ โดยภายหลังพระองค์สิ้นพระชนม์ พระโอรสของพระองค์สืบพระอิสริยยศ ดยุกแห่งกาลาเบรีย
มะซะรุ โอะคิตะ
มะซะรุ โอะคิตะ (ญี่ปุ่น: 沖田 優, อังกฤษ: Masaru Okita) เป็นโค้ชฟุตบอลชาวญี่ปุ่น เกิดเมื่อวันที่ 2 พฤษภาคม 1978 ที่จังหวัดชิบะ ปัจจุบันเป็นโค้ชให้กับสโมสรฟุตบอลคอนซาโดเล ซัปโปะโระ
เจ้าหญิงโนบูโกะ พระชายาในเจ้าชายยาซูฮิโกะ
เจ้าหญิงโนะบุโกะ พระชายาในเจ้าชายยะซุฮิโกะ (; 7 สิงหาคม พ.ศ. 2434 — 3 พฤศจิกายน พ.ศ. 2476) หรือพระนามเดิม เจ้าหญิงโนะบุโกะ เจ้าหญิงฟุมิ () เป็นพระราชธิดาในจักรพรรดิเมจิ ที่ประสูติแต่พระสนมซะชิโกะ และเป็นพระชายาในเจ้าชายยะซุฮิโกะ เจ้าชายอะซะกะ
เจ้าหญิงโนะบุโกะเป็นพระราชธิดาในจักรพรรดิเมจิ ที่ประสูติแต่พระสนมซะชิโกะ โซะโนะ () ขณะยังทรงพระเยาว์มีพระอิสริยยศที่ "เจ้าหญิงฟุมิ" () มีพระพี่น้องร่วมพระชนก-ชนนี 8 พระองค์ จากจำนวนพระพี่น้องร่วมพระชนกทั้งหมด 15 พระองค์
เจ้าหญิงโนะบุโกะเสกสมรสกับเจ้าชายยะซุฮิโกะ เจ้าชายอะซะกะ () เมื่อวันที่ 6 พฤษภาคม พ.ศ. 2452 ทั้งนี้พระสวามีเป็นพระโอรสในเจ้าชายอะซะฮิโกะ เจ้าชายคุนิ กับซุงะโกะ สึโนะดะ เป็นพระเชษฐาของเจ้าชายนะรุฮิโกะ เจ้าชายฮิงะชิกุนิ, เจ้าชายโมะริมะซะ เจ้าชายนะชิโมะโตะ, เจ้าชายคุนิโนะริ เจ้าชายคะยะ และเจ้าชายคุนิโยะชิ เจ้าชายคุนิ (เจ้านายพระองค์หลังนี้เป็นพระราชชนกในสมเด็จพระจักรพรรดินีโคจุง) โดยจักรพรรดิเมจิโปรดเกล้าพระราชทานพระอิสริยยศ "เจ้าชายอะซะกะ" () และราชสกุลอะซะกะแก่เจ้าชายยะซุฮิโกะตั้งแต่วันที่ 10 มีนาคม พ.ศ. 2449
เจ้าหญิงโนะบุโกะและเจ้าชายยะซุฮิโกะมีพระโอรส-ธิดาด้วยทั้งหมด 4 พระองค์ ได้แก่
เจ้าหญิงโนะบุโกะสิ้นพระชนม์เมื่อวันที่ 3 พฤศจิกายน พ.ศ. 2476 สิริพระชันษา 42 ปี
โทชิโกะ ฮิงาชิกูนิ
โทะชิโกะ ฮิงะชิกุนิ (; 11 พฤษภาคม พ.ศ. 2439 — 5 มีนาคม พ.ศ. 2521) หรือพระนามเดิม เจ้าหญิงโทะชิโกะ เจ้าหญิงยะซุ () เป็นพระราชธิดาในจักรพรรดิเมจิ ที่ประสูติแต่พระสนมซะชิโกะ และเป็นพระชายาของนะรุฮิโกะ ฮิงะชิกุนิ อดีตเจ้าชายฮิงะชิกุนิ แต่ภายหลังได้ถูกถอดจากฐานันดรศักดิ์
เจ้าหญิงโทะชิโกะเป็นพระราชธิดาในจักรพรรดิเมจิ ที่ประสูติแต่พระสนมซะชิโกะ โซะโนะ () ขณะยังทรงพระเยาว์มีพระอิสริยยศที่ "เจ้าหญิงยะซุ" () มีพระพี่น้องร่วมพระชนก-ชนนี 8 พระองค์ จากจำนวนพระพี่น้องร่วมพระชนกทั้งหมด 15 พระองค์
เจ้าหญิงโทะชิโกะเสกสมรสกับเจ้าชายนะรุฮิโกะ เจ้าชายฮิงะชิกุนิ () เมื่อวันที่ 18 พฤษภาคม พ.ศ. 2458 โดยจักรพรรดิเมจิโปรดเกล้าพระราชทานพระอิสริยยศ "เจ้าชายฮิงะชิกุนิ" แก่เจ้าชายนะรุฮิโกะเมื่อวันที่ 3 พฤศจิกายน พ.ศ. 2449
เจ้าหญิงโทะชิโกะและเจ้าชายนะรุฮิโกะมีพระโอรสด้วยกัน 4 พระองค์
หลังการยึดครองญี่ปุ่นของสหรัฐ เจ้านายมหาสาขาต่าง ๆ ของราชวงศ์เบญจมาศอันรวมไปถึงราชสกุลฮิงะชิกุนิถูกถอดจากฐานันดรศักดิ์เป็นสามัญชนเมื่อวันที่ 14 ตุลาคม พ.ศ. 2490 พระองค์ดำรงพระชนม์อย่างสามัญชนจนกระทั่งสิ้นพระชนม์เมื่อวันที่ 5 มีนาคม พ.ศ. 2521 สิริพระชันษา 81 ปี
ซูเบเมลาราดิโอ
"ซูเบเมลาราดิโอ" (, "เร่งเสียงวิทยุให้ฉันหน่อย") เป็นเพลงของเอนรีเก อีเกลเซียส นักร้องชาวสเปน ร่วมด้วยไซออนแอนด์เลนนอกซ์ นักร้องคู่ชาวปวยร์โตรีโก และเดเซเมร์ บูเอโน นักร้องชาวคิวบา มีการเผยแพร่เพลงนี้เมื่อวันที่ 24 กุมภาพันธ์ ค.ศ. 2017 โดยเป็นซิงเกิลนำจากอัลบัมที่ใกล้จะวางจำหน่ายของอีเกลเซียส
เดสปาซิโต
"เดสปาซิโต" (, "อย่างช้า ๆ") เป็นซิงเกิลของลุยส์ ฟอนซิ นักร้องเพลงป็อปชาวปวยร์โตรีโก ร่วมด้วยแดดดีแยงกี นักร้องเพลงแร็ปชาวปวยร์โตรีโก จากสตูดิโออัลบัมของฟอนซิ เมื่อวันที่ 13 มกราคม ค.ศ. 2017 ยูนิเวอร์แซลมิวสิกลาตินได้ปล่อยเพลง "เดสปาซิโต" พร้อมกับมิวสิกวิดีโอซึ่งแสดงศิลปินทั้งสองกำลังร้องเพลงในย่านลาเปร์ลาภายในเขตเมืองเก่าซานฮวน และในบาร์ลาฟักโตริอาในย่านเดียวกัน ลุยส์ ฟอนซิ, เอริกา เอนเดร์ และแดดดีแยงกีเป็นผู้แต่งเนื้อร้อง ส่วนอันเดรส ตอร์เรส และเมาริซิโอ เรนฮิโฟ เป็นผู้ผลิต
"เดสปาซิโต" เป็นเพลงแนวเรเกตอน-ป็อปในอัตราจังหวะ 4 4 (common time) และมีเนื้อหาเกี่ยวกับการมีเพศสัมพันธ์ซึ่งเป็นไปอย่างนุ่มนวลและเต็มไปด้วยความรักใคร่ ในเชิงพาณิชย์ เพลงขึ้นสู่อันดับหนึ่งของชาร์ตความนิยมใน 45 ประเทศ และขึ้นสู่สิบอันดับแรกของชาร์ตอื่น ๆ อีก 9 ชาร์ต ทำให้ "เดสปาซิโต" เป็นซิงเกิลที่ประสบความสำเร็จมากที่สุดของทั้งฟอนซิและแดดดีแยงกี เพลงนี้ยังเป็นเพลงที่ใช้ภาษาสเปนเป็นหลักเพลงแรกที่ขึ้นสู่สิบอันดับแรกของบิลบอร์ดฮอต 100 นับตั้งแต่เพลง "มากาเรนา (เบย์ไซด์บอยส์มิกซ์)" ในปี ค.ศ. 1996 วิดีโออย่างเป็นทางการของเพลง "เดสปาซิโต" มียอดเข้าชมครบ 1 พันล้านครั้งทางยูทูบเมื่อวันที่ 2 เมษายน ค.ศ. 2017 (หลังจากผ่านไป 97 วัน) กลายเป็นมิวสิกวิดีโอที่มียอดเข้าชมถึงหลักล้านเร็วที่สุดเป็นอันดับที่สองรองจากเพลง "เฮลโล" ของอะเดล
หลังความสำเร็จของ "เดสปาซิโต" ก็มีเวอร์ชันเรียบเรียงใหม่ของเพลงนี้ออกตามมาอีกหลายเวอร์ชัน เมื่อวันที่ 17 มีนาคม ค.ศ. 2017 มีการเผยแพร่เวอร์ชันป็อปและเวอร์ชันซัลซาซึ่งร่วมร้องโดยบิกตอร์ มานูเอเล นักดนตรีชาวปวยร์โตรีโก จากนั้นเมื่อวันที่ 17 เมษายน ค.ศ. 2017 มีการเผยแพร่เวอร์ชันเรียบเรียงใหม่ซึ่งร่วมร้องโดยจัสติน บีเบอร์ นักร้องชาวแคนาดา เวอร์ชันนี้ช่วยให้ "เดสปาซิโต" ขึ้นสู่ชาร์ตความนิยมมากขึ้นอีกในหลายประเทศโดยเฉพาะในโลกผู้ใช้ภาษาอังกฤษ และเมื่อวันที่ 5 พฤษภาคม ค.ศ. 2017 มีการเผยแพร่ทั้งเวอร์ชันเออร์บันซึ่งผลิตโดยสกาย และเวอร์ชันดนตรีอิเล็กทรอนิกส์ซึ่งผลิตโดยวงเมเจอร์เลเซอร์จากสหรัฐอเมริกาและดีเจโมสกาจากโคลอมเบีย
ได้มีผู้ใช้ยูทูปคนหนึ่งชื่อ "FlyingKitty" ดัดแปลงเพลงโดยใช้ชื่อ Despacito 2 ซึ่งเรียกได้ว่าเป็นหนึ่งในเพลงล้อเลียนที่มียอดวิวเยอะที่สุดในโลกเลยทีเดียว
มอร์โกวร์
มอร์โกวร์ (; ในภาษาคอร์นวอลล์หมายถึง ""ยักษ์ทะล"") เป็นสัตว์ประหลาดทะเลจำพวกงูทะเลในความเชื่อพื้นบ้านของแถบคอร์นวอลล์ ที่มีผู้อ้างว่าพบเห็นใกล้อ่าวฟัลมัส ในมณฑลคอร์นวอลล์ ประเทศอังกฤษ
รายงานแรกของมอร์โกวร์ระบุว่าพบเห็นใกล้เพนเดนนิสพอยส์ในปี ค.ศ. 1975 มีลำตัวและคอยาวมีผิวสีดำหรือน้ำตาล ลักษณะคล้ายสิงโตทะเล ชาวประมงปลาแมกเคอเรลท้องถิ่นอ้างว่าเมื่อสภาพอากาศไม่เอื้ออำนวยและการประมงที่แย่เมื่อนั้นจะเห็นสัตว์ประหลาด บางรายงานกล่าวว่าสัตว์ประหลาดปรากฏขึ้นหลังจากเรือดำน้ำเยอรมัน อู28 ตอร์ปิโด และเรือพาณิชย์อังกฤษในช่วงสงครามโลกครั้งที่หนึ่งและอธิบายว่ามันมีความยาว 60 ฟุตยาว มีรูปร่างเหมือนจระเข้กับสี่เท้ามีพังผืดและหางที่ทรงพลัง
นักคติชนวิทยาเชื่อว่า มอร์โกวร์เป็นเรื่องอุปโลกน์ที่เกิดจากการสร้างขึ้นมาของนักเขียนชาวคอร์นวอลล์ แอนโทนี "ด็อก" ชีลด์ หลังจากที่อ้างว่าพบเห็นในปี ค.ศ. 1976 ชีลด์ได้ส่งรายงานและภาพถ่ายของสัตว์ประหลาดเป็นชุด ไปยังบุคคลที่ไม่ประสงค์ออกนามที่เรียกว่า "แมรี เอฟ" ต่อมา ในเดือนกรกฎาคม ปีเดียวกัน ชาวประมง จอห์น ค็อก และ จอร์จ วินนีคอมบ์ อ้างว่าได้เห็นสิ่งมีชีวิตนี้ในน่านน้ำนอกลิซาร์ดพอยส์ นอกจากนี้ในปี ค.ศ. 1976 ชีลดส์อ้างว่าได้ถ่ายภาพสิ่งมีชีวิตที่อยู่ในน้ำใกล้มิวนาน และยังมีเกร็ดเล็กน้อยเล่าอีกว่า นักเขียนชาวอังกฤษ ชีลา เบิร์ด อ้างว่าได้เห็นสัตว์ประหลาดขณะที่เดินหน้าผาอ่าวเจอเรนส์ ในปี ค.ศ. 1982
เรื่องเล่าของมอร์โกวร์ยังคงมีมาจนถึงปัจจุบันและมีการอ้างว่าพบเห็นมอร์โกวร์ปรากฏกายขึ้นอย่างประปรายบนชายฝั่งระหว่างโรสมูลเลียนเฮดและโทลล์พอยส์ ที่นิยมเรียกกันว่า "มอร์โกวร์ไมล์"
มีการอ้างถึงมอร์โกวร์ในวัฒนธรรมร่วมสมัยต่าง ๆ มีการนำไปแต่งเป็นนวนิยาย และยังถูกตั้งเป็นชื่อเรือเฟอริบี โดยได้รับแรงบันดาลใจมาจากสัตว์ประหลาดตัวนี้ และปรากฏในสารคดีทางโทรทัศน์ชุด "Animal X" ของแอนิมอลแพลเนต ในตอน ""England's sea monster"" ในซีซัน 2 อีกด้วย
กลุ่มกระจุกดาราจักรลาเนียเคอา
กลุ่มกระจุกดาราจักร ลาเนียเคอา (Laniakea Supercluster) เป็น กลุ่มกระจุกดาราจักร อันเป็นที่ตั้งของดาราจักรทางช้างเผือก และดาราจักรอื่นๆอีกประมาณ 1 แสน ดาราจักร ลาเนียเคอา ได้รับการนิยามขึ้นในเดือน กันยายน ปี ค.ศ. 2014 โดยกลุ่มนักดาราศาสตร์แห่งมหาวิทยาลัยฮาวาย ซึ่งตีพิมพ์วิธีการกำหนดกลุ่มกระจุกดาราจักรแบบใหม่ โดยอาศัยความเร็วแนวเล็ง หรือความเร็วเชิงรัศมี (radial velocity) ของตัวดาราจักร แนวนิยามใหม่ของกลุ่มกระจุกดาราจักรนี้ ได้ควบรวมเอาคำนิยามดั้งเดิมของ กลุ่มกระจุกดาราจักรหญิงสาว (Virgo Supercluster) เข้าไว้ด้วย
ชื่อ "ลาเนียเคอา" หมายความว่า "สรวงสวรรค์อันมิอาจประมาณได้" ใน ภาษาฮาวาย โดยมีที่มาจากคำว่า แปลว่า "สวรรค์" และ แปลว่า "กว้างขวาง" หรือ "ประมาณมิได้"
อิลเซอ ค็อค
อิลเซอ ค็อค (; 22 กันยายน 1906 – 1 กันยายน 1967) เป็นภรรยาของคาร์ล อ็อทโท ค็อค ผู้บัญชาการของค่ายกักกันนาซี ได้แก่ ค่ายบูเคินวัลท์ (ค.ศ. 1937–1941) และค่ายไมดาแนก (ค.ศ. 1941–1943) ใน ค.ศ. 1947 เธอได้กลายเป็นหนึ่งในคนแรกที่มีความโดดเด่นของนาซีจากการต่อสู้คดีในการพิจารณาคดีโดยกองทัพสหรัฐ
จุนอิจิ อินะโมะโตะ
จุนอิจิ อินะโมะโตะ (ญี่ปุ่น: 稲本 潤一, อังกฤษ: Junichi Inamoto) เป็นนักฟุตบอลชาวญี่ปุ่น เล่นในตำแหน่งกองกลาง เกิดเมื่อวันที่ 18 กันยายน 1979 ปัจจุบันค้าแข้งอยู่กับสโมสรคอนซาโดเล ซัปโปะโระ
อินะโมะโตะเริ่มเล่นฟุตบอลตั้งแต่ระดับเยาวชนกับกัมบะ โอซะกะก่อนจะเซ็นสัญญาอาชีพในปี 1997 และเริ่มมีชื่อเสียงในวงกว้างเมื่อได้เซ็นสัญญากับอาร์เซนอลในพรีเมียร์ลีกของอังกฤษในปี 2001
อินะโมะโตะยิงได้ 2 ประตูในรายการฟุตบอลโลก 2002 แต่ก็ไม่เพียงพอที่จะทำให้อาร์เซนอลเก็บตัวเอาไว้ และได้ปล่อยตัวออกมาก่อนที่ฤดูกาลต่อมาจะเริ่ม หลังจากนั้น อินะโมะโตะได้เซ็นสัญญากับทางฟูลัมด้วยสัญญายืมตัวระยะยาวจากกัมบะ โอซะกะ และเมื่อเริ่มปรับตัวเข้ากับการค้าแข้งที่ลอนดอนได้ มีชื่อเสียงด้านการเข้าบอลที่หนัก และมีสายตาที่แหลมคม อินะโมะโตะเริ่มมีชื่อเสียงมากขึ้นเมื่อทำได้ถึง 4 ประตูในการเจอกับสโมสรโบโลญญาในศึก Intertoto Cup โดยสามารถทำแฮตทริกได้ด้วย นอกจากนั้นยังยิงประตูให้ฟูลัมในการเจอกับ ทอตนัมฮอตสเปอร์ ซันเดอร์แลนด์ มิดเดิลส์เบรอ และ แมนเชสเตอร์ยูไนเต็ด ในเกมพรีเมียร์ลีก และ เอฟเวอร์ตัน ในเอฟเอคัพ จนกลายเป็นดาวเด่นในวงการฟุตบอลญี่ปุ่น แต่เมื่อโชคร้ายกระดูกแข้งหักในเกมอุ่นเครื่องกับทีมชาติอังกฤษ อินะโมะโตะจึงต้องเดินทางกลับกัมบะ โอซะกะ แม้ฟูลัมต้องการจะเซ็นสัญญาอีกครั้ง แต่สโมสรไม่แน่ใจว่าอินะโมะโตะจะสลัดอาการบาดเจ็บได้เป็นปลิดทิ้งหรือไม่ จึงตัดสินใจไม่เซ็นสัญญา
ในที่สุด อินะโมะโตะได้เซ็นสัญญากับเวสต์บรอมมิชอัลเบียนด้ยค่าตัวเพียง 200,000 ปอนด์ แต่จะได้รับค่าจ้างก็ต่อเมื่อได้ลงสนามเท่านั้น อย่างไรก็ตาม เมื่อแกรี เม็กสัน ผู้จัดการทีมได้โบกมือลาไป ไบรอัน ร็อบสัน ที่เข้ามาแทนนั้นก็ไม่ค่อยมั่นใจในความสามารถของอินะโมะโตะ จึงได้ปล่อยให้คาร์ดิฟฟ์ซิตียืมตัวในช่วงหลังของฤดูกาล 2004-05 และทำผลานได้ประทับใจจนกระทั่งเวสต์บรอมมิชอัลเบียนเรียกตัวกลับมาเพื่อให้อยู่รอดในพรีเมียร์ลีก จนในฤดูกาล 2005-06 อินะโมะโตะได้ลงสนามอย่างสม่ำเสมอให้กับเวสต์บรอมฯ จนมีชื่อติดทีมชาติญี่ปุ่นลุยศึกฟุตบอลโลก 2006 และเป็นนักเตะคนแรกของเวสต์บรอมฯในรอบ 20 ปีที่ได้ลงเล่นรายการนี้
เมื่อวันที่ 31 สิงหาคม 2006 อินะโมะโตะได้เซ็นสัญญาสองปีกับกาลาตาซาราย และเมื่อวันที่ 29 พฤษภาคม 2007 ได้มีการประกาศว่าอินโมะโตะได้ร่วมทัพกับไอน์ทรัค แฟรงค์เฟิร์ตแบบไร้ค่าตัว โดยได้ผนึกกำลังกับนะโอะฮิโระ ทะคะฮะระ รุ่นน้องในทีมชาติ แต่ได้ถูกปล่อยตัวเมื่อวันที่ 30 มีนาคม 2009 ในวัย 29 ปี
เมื่อวันที่ 19 มิถุนายน 2009 อินะโมะโตะย้ายไปค้าแข้งกับสโมสรแรนส์ในลีกเอิง ฝรั่งเศส ก่อนที่จะย้ายกลับมาค้าแข้งที่ญี่ปุ่นอีกครั้งกับ คะวะซะกิ ฟรอนตาเล ในวันที่ 11 มกราคม 2010 และเมื่อปี 2015 ได้ย้ายมาเล่นให้กับคอนซาโดเล ซัปโปะโระ
จะเป็นของเธอตลอดไป
จะเป็นของเธอตลอดไป เป็นซิงเกิลของวงของ GHOST ในปี พ.ศ. 2560 ที่ประกอบด้วยอดีตสมาชิก 3 คนของเอบีนอร์มัล (โอ่ง และเก่ง) พร้อมด้วยเอก Sleeping Sheep ในปี พ.ศ. 2560 โดยก่อนหน้านี้ หนึ่งในสมาชิกของวงอย่าง หนีด-สิทธิพันธ์ บุญจันทร์ ในตำแหน่งมือกลองจะลาออกจากวงไป ทำให้เหลือเพียง เอก-เก่ง-โอ่ง ที่เดินหน้าทำงานเพลงต่อสังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย GHOST เพลงนี้ออกจำหน่ายครั้งแรกในวันที่ 5 เมษายน พ.ศ. 2560 ในร้านค้าไอทูนส์
เนื้อหาของเพลงนี้พูดถึงรักแท้ และคำสัญญาที่มอบให้คนรักว่าจะดูแลเธอไม่ว่าจะเป็นช่วงเวลาที่ดีหรือร้ายก็ตาม และมิวสิกวิดีโอได้เอาเรื่องราวความรักของผู้หญิงที่ทำงานกลางคืน ซึ่งหลายคนอาจมองว่าพวกเธอไม่มีวันได้เจอรักแท้มานำเสนอ
เพลง "จะเป็นของเธอตลอดไป" ได้คว้าอันดับ 7 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดหลังเปิดขาย 1 วันในไอทูนส์
เอเชียแอตแลนติกแอร์ไลน์ส
เอเชียแอตแลนติกแอร์ไลน์ส ( เป็นสายการบินเช่าเหมาลำตั้งสำนักงานใหญ่อยู่ที่กรุงเทพมหานคร โดยเป็นบริษัทสาขาของบริษัทตัวแทนท่องเที่ยวญี่ปุ่น H.I.S.
สายการบินเอเชียแอตแลนติกเริ่มปฏิบัติการบินเที่ยวแรกจากท่าอากาศยานสุวรรณภูมิมุ่งหน้าสู่ท่าอากาศยานนานาชาตินาริตะเมื่อวันที่ 19 สิงหาคม 2556 โดยสายการบินเอเชียแอตแลนติก ก่อตั้งจริงเป็นวันแรก 3 ธันวาคม 2556 ปัจจุบันมีจำนวนเที่ยวบินที่ผู้ใช้บริการอยู่เป็นจำนวนมากเรื่อยมาจนถึงปัจจุบันนี้
มีสายการบินเป็นการร่วมทุนระหว่างบริษัทตัวแทนท่องเที่ยวญี่ปุ่น H.I.S. และกลุ่มธุรกิจโรงแรมใบหยก 2 เขตราชเทวี กรุงเทพมหานคร ในปี พ.ศ. 2561 สายการบินได้ทำการบินไปยัง ภูเก็ต เสิ่นหยาง และ ซับโปโร และมีเที่ยวบินจากท่าอากาศยานสุวรรณภูมิไปยังท่าอากาศยานอู่ตะเภา ใช้สำหรับฝึกนักบิน
เอเชียแอตแลนติกมุ่งหน้าสู่จุดหมายปลายทางต่อไปนี้
ฟุตบอลชิงถ้วยพระราชทานสมเด็จพระจักรพรรดิ
การแข่งขันฟุตบอลชิงถ้วยพระราชทานสมเด็จพระจักรพรรดิ หรือ ถ้วยพระจักรพรรดิ (ญี่ปุ่น: 天皇杯全日本サッカー選手権大会 หรือ 天皇杯 (เท็นโนไฮ), อังกฤษ: Emperor's Cup) เป็นการแข่งขันฟุตบอลของสมาคมฟุตบอลญี่ปุ่น และเป็นการแข่งขันฟุตบอลที่เก่าแก่ที่สุดของญี่ปุ่น มีประวัติย้อนไปตั้งแต่ ค.ศ. 1921 ก่อนการก่อตั้งเจลีก ลีกฟุตบอลญี่ปุ่น JFL หรือลีกฟุตบอลญี่ปุ่น JSL โดยในช่วงก่อนสงครามโลกครั้งที่ 2 นั้น ทีมจากเกาหลี ไต้หวัน และแมนจูกัวสามารถเข้าร่วมการแข่งขันได้ด้วย ส่วนรายการของฟุตบอลหญิงนั้นคือฟุตบอลชิงถ้วยพระราชทานสมเด็จพระจักรพรรดินี
จุดประสงค์ของการแข่งขันฟุตบอลรายการนี้คือการหา "ทีมที่ดีที่สุดในญี่ปุ่น" ในปัจจุบัน ทีมที่สังกัดสมาคมฟุตบอลญี่ปุ่นทั้งจาก เจลีก ดิวิชัน 1 เจลีก ดิวิชัน 2 เจลีก ดิวิชัน 3 ทีมท้องถิ่น ทีมมหาวิทยาลัย ทีมโรงเรียนมัธยมปลายจากทั่วประเทศ สามารถเข้าร่วมการแข่งขันได้ จัดว่าเป็นถ้วยรางวัลระดับประเทศอันทรงเกียรติ ผู้ชนะเลิศจะได้รับสิทธิ์เข้าแข่งขันเอเอฟซีแชมเปียนส์ลีกในฤดูกาลต่อไป
นับตั้งแต่ก่อตั้งเจลีกในปี 1992 สโมสรฟุตบอลอาชีพเริ่มโดดเด่นในรายการนี้ ถ้วยพระจักรพรรดิทำการแข่งขันแบบแพ้คัดออก จึงเป็นโอกาสที่ทีมสมัครเล่นจะเขี่ยทีมใหญ่ตกรอบและกำเนิดดาวดังขึ้นในวงการฟุตบอล โดยหนึ่งในเหตุการณ์ที่เป็นที่รู้จักกันคือเมื่อคราวที่โรงเรียนมัธยมปลายเขตฟุนาบาชิสามารถล้มแชมป์เจลีกปี 2003 โยโกฮามะ เอฟ มารินอสได้ในฤดูกาล 2003-04 ด้วยการยิงจุดโทษ ทั้งนี้ ทีมนอกลีกทีมสุดท้ายที่เคยได้แชมป์คือทีมมหาวิทยาลัยวาเซดะที่คว้าถ้วยพระจักรพรรดิได้ในปี 1966
ในช่วงปี 1969 ถึงปี 2014 นัดชิงชนะเลิศถ้วยพระจักรพรรดิจะจัดขึ้นในวันขึ้นปีใหม่ของปีต่อมาที่สนามกีฬาโอลิมปิก ตามธรรมเนียมถือว่าเป็นแมตช์ปิดฤดูกาล
การแข่งขันเป็นแบบแพ้คัดออก โดยทีมที่เข้าร่วมการแข่งขันคือทีมจากเจลีก ดิวิชัน 1 เจลีก ดิวิชัน 2 แชมป์ภูมิภาค 47 ทีม (ประกอบไปด้วยทีมสมัครเล่น ตั้งแต่ทีม เจลีก ดิวิชัน 3 ไปจนถึงทีมโรงเรียน) และ 1 ทีมที่ฝ่ายจัดการแข่งขันคัดเลือกมาจากทีมสมัครเล่น (มักจะเป็นทีมแชมป์มหาวิทยาลัย)
ทีมจาก เจลีก ดิวิชัน 1 และ เจลีก ดิวิชัน 2 จะได้รับสิทธิ์ผ่านเข้าไปเล่นรอบต่อไปเลย โดยในอดีต ทีมจาก เจลีก ดิวิชัน 1 และแชมป์ของ เจลีก ดิวิชัน 2 จะได้รับสิทธิ์ 1 "บาย" ส่วนทีมที่เข้าร่วมการแข่งขันเอเอฟซีแชมเปียนส์ลีกจะได้รับ 3 "บาย" แต่นับตั้งแต่ปี 2017 ทุกทีมจาก เจลีก ดิวิชัน 1 และ เจลีก ดิวิชัน 2 จะได้รับสิทธิ์ 1 "บาย" เท่ากัน
ทั้งนี้ ก่อนปี 2008 นั้น มี 48 ทีมที่เข้าร่วม 2 รอบแรก คือแชมป์ภูมิภาค 47 ทีม กับแชมป์มหาวิทยาลัยอีก 1 ทีม จากนั้น ทีมจากลีก JFL (ลีกสาม) และจาก 13 ทีมในเจลีก ดิวิชัน 2 จะเข้าร่วมในรอบที่ 3 และสุดท้าย ทีมจากเจลีก ดิวิชัน 1 จะเข้าร่วมในรอบที่ 4 ทำให้มีทั้งหมด 80 ทีมที่เข้าร่วมการแข่งขัน